qundao/data-zh-poetry huggingface dataset:
滕审言相遇话旧
作者：戴复古
朝代：宋

忆昨同君访月林，几年相别到于今。江山花草生诗梦，风雨忧愁长道心。久矣无波观古井，修然得趣听鸣琴。一生奔走成何事，尘满征衫雪满簪。
满庭芳
作者：戴复古
朝代：宋

赤壁矶头，临皋亭下，扁舟两度经过。江山如画，风月奈愁何。三国英雄安在，而今但、一目烟波。风流处，竹楼无恙，相对有东波。
登临，还自笑，狂游四海，一向忘家。算天寒路远，早早归呵。明日片帆东下，沧洲上、千里芦花。真堪爱，买鱼沽酒，到处听吴歌。
满庭芳 其一 楚州上巳万柳池应监丞领客
作者：戴复古
朝代：宋
体裁：词

三月春光，群贤胜践，山阴何似山阳。鹅池墨妙，曲水记流觞。自许风流丘壑，何人共、击楫长江。新亭上，山河有异，举目恨堂堂。使君，经世志，十年边上，两鬓风霜。问池边杨柳，因甚凄凉。万树重新种了，株株在、桃李花傍。仍须待，剩栽兰芷，为国洗河湟。
满庭芳·三日春光
作者：戴复古
朝代：宋
体裁：词

三日春光，群贤胜践，山阴何似山阳。鹅池墨妙，曲水记流觞。自许风流丘壑，何人共、击楫长江。新亭上，山河有异，举目恨堂堂。使君，经世志，十年边上，两鬓风霜。问池边杨柳，因甚凄凉。万树重新种了，株株在、桃李花傍。仍须待，剩栽兰芷，为国洗河湟。
满庭芳·草木生春
作者：戴复古
朝代：宋
体裁：词

草木生春，楼台不夜，团团月上云霄。太平官府，民物共逍遥。指点江梅一笑，几番负、雨秀风娇。今年好，花边把酒，歌舞醉元宵。风流，贤太守，青云志气，玉树丰标。是神仙班里，旧日王乔。出奉板舆行乐，金莲照、十里笙箫。收灯后，看看丹诏，催入圣明朝。
满庭芳·赤壁矶头
作者：戴复古
朝代：宋
体裁：词

赤壁矶头，临皋亭下，扁舟两度经过。江山如画，风月奈愁何。三国英雄安在，而今但、一目烟波。风流处，竹楼无恙，相对有东坡。登临，还自笑，狂游四海，一向忘家。算天寒路远，早早归呵。明日片帆东下，沧洲上、千里芦花。真堪爱，买鱼沽酒，到处听吴歌。
满庭芳（元夕上邵武王守子文）
作者：戴复古
朝代：宋

草木生春，楼台不夜，团团月上云霄，太平官府，民物共逍遥。指点江梅一笑，几番负、雨秀风娇。今年好，花边把酒，歌舞醉元宵。
风流，贤太守，青云志气，玉树丰标。是神仙班里，旧日王乔。出奉板舆行乐，金莲照、十里笙箫。收灯后，看看丹诏，催入圣明朝。
满庭芳（楚州上巳万柳池应监丞领客）
作者：戴复古
朝代：宋

三日春光，群贤胜践，山阴何似山阳。鹅池墨妙，曲水记流觞。自许风流丘壑，何人共、击楫长江。新亭上，山河有异，举目恨堂堂。使君，经世志，十年边上，两鬓风霜。问池边杨柳，因甚凄凉。万树重新种了，株株在、桃李花傍。仍须待，剩载兰芷，为国洗河湟。
满江红
作者：戴复古
朝代：宋

太守风流，何人似、金华仙伯。试看取、珠篇玉句，银钩铁画。叶叶柳眉齐抹翠，梢梢花脸争匀白。比池塘、春草梦来诗，尤奇绝。胸中有，蛾眉月。笔头带，蓬□雪。笑归来万里，不登金阙。鹿瑞堂前冬日暖，螺山江上春波阔。但伤时、一念不能休，添华发。
满江红·太守风流
作者：戴复古
朝代：宋

太守风流，何人似、金华仙伯。试看取、珠篇玉句，银钩钎画。叶叶柳眉齐抹翠，梢梢花脸争匀白。比池塘、春草梦来诗，尤奇绝。胸中有，蛾眉月。笔头带，蓬□雪。笑归来万里，不登金阙。鹿瑞堂前冬日暖，螺山江上春波阔。但伤时、一念不能休，添华发。
满江红·太守风流
作者：戴复古
朝代：宋
体裁：词

太守风流，何人似、金华仙伯。
试看取、珠篇玉句，银钩铁画。
叶叶柳眉齐抹翠，梢梢花脸争匀白。
比池塘、春草梦来诗，尤奇绝。
胸中有，蛾眉月。
笔头带，蓬□雪。
笑归来万里，不登今阙。
鹿瑞堂前冬日暖，螺山江上春波阔。
但伤时、一念不能休，添华发。
满江红·赤壁怀古
作者：戴复古
朝代：宋
体裁：词

赤壁矶头，一番过、一番怀古。想当时、周郎年少，气吞区宇。万骑临江貔虎噪，千艘烈炬鱼龙怒。卷长波、一鼓困曹瞒，今如许。江上渡，江边路。形胜地，兴亡处。览遗踪，胜读史书言语。几度东风吹世换，千年往事随潮去。问道傍、杨柳为谁春，摇金缕。
满江红·赤壁怀古
作者：戴复古
朝代：宋

赤壁矶头，一番过、一番怀古。想当时，周郎年少，气吞区宇。万骑临江貔虎噪，千艘列炬鱼龙怒。卷长波、一鼓困曹瞒，今如许？江上渡，江边路。形胜地，兴亡处。览遗踪，胜读史书言语。几度东风吹世换，千年往事随潮去。问道傍、杨柳为谁春，摇金缕。
满江红赤壁怀古
作者：戴复古
朝代：宋
体裁：词

赤壁矶头，一番过、一番怀古。想当时、周郎年少，气吞区宇。万骑临江貔虎噪，千艘列炬鱼龙怒。卷长波、一鼓困曹瞒，今如许。江上渡，江边路。形胜地，兴亡处。览遗踪，胜读史书言语。几度东风吹世换，千年往事随潮去。问道傍、杨柳为谁春，摇金缕。
濠州春日呈赵教授
作者：戴复古
朝代：宋

柳似眠初起，梅虽老可观。冰开春水活，风暖雪泥乾。得酒忘为客，谈诗不论官。无人知此意，一笑对黄冠。
灵壁石歌为方岩王侍郎作
作者：戴复古
朝代：宋

灵壁一峰天下奇，体势雄伟身巍巍。巨灵怒拗天柱掷，平地苍龙骧首尾，两片黑云腰夹之。声如青铜色碧玉，秀润四时岚翠湿。乾坤所宝落世间，鬼神上诉天公泣。谓有非常人，致此非常物。可磨斫贼剑，可倚击奸笏。可祝不老年，可比至刚德。自从突兀在眼前，溪山日夜生颜色。君不见杭州风流白使君，雅爱天竺双云根。又不见奇章公家太湖碧，高下品题分甲乙。二公名与石不磨，今到方岩有灵壁。我来欲作灵壁歌，击石一唱三摩挲。秋风萧萧淮水波，中分南北横干戈。胡尘埋没汉山河，泗滨灵壁今如何。安得此石来岩阿，郁然盘礴中原气，对此令人感慨多。
灵壁石歌为方岩王侍郎作
作者：戴复古
朝代：宋

灵壁一峰天下奇，体势雄伟身巍巍，巨灵怒拗天柱掷。平地苍龙骧首尾，两片黑云腰夹之。声如青铜色碧玉，秀润四时岚翠湿。乾坤所宝落世间，鬼神上诉天公泣。谓有非常人，致此非常物。可磨斫贼剑，可倚击奸笏。可祝不老年。可比至刚德。自从突兀在眼前，溪山日夜生颜色。君不见杭州风流白使君，雅爱天竺双云根。又不见奇章公家太湖碧，高下品题分甲乙。二公名与石不磨，今到方岩有灵壁。我来欲作灵壁歌，击石一唱三摩挲。秋风萧萧淮水波，中分南北横干戈。胡尘埋没汉山河，泗滨灵壁今如何。安得此石来岩阿，郁然盘礴中原气，对此令人感慨多。
灵洲
作者：戴复古
朝代：宋

一台中立郁苍苍，四面山光接水光。潮信往来知气候，鼋精出没兆灾祥。烟生茶灶僧留款，风展蒲帆客去忙。白发东坡在何许，两行遗墨照琳琅。
玉华洞
作者：戴复古
朝代：宋

忆昨游桂林，岩洞甲天下。奇奇怪怪生，妙不可模写。玉华东西岩，具体而微者。神功巧穿凿，石壁生孔罅。玲珑透风月，宜冬复宜夏。中有补陀仙，坐断此潇洒。空山茅苇区，无地可税驾。举目忽此逢，心骇见希诧。题诗愧不能，行人亦无暇。
玉山章泉本章氏所居赵昌甫迁居于此章泉之名
作者：戴复古
朝代：宋

兹山自开辟，有此一泓泉。姓自章而立，名因赵以传。源从番水出，地与瑞峰连。寄语山中友，临流着数椽。
玉山章泉本章氏所居赵昌甫迁居于此章泉之名遂显
作者：戴复古
朝代：宋

兹山自开辟，有此一泓泉。姓自章而立，名因赵以传。源从番水出，地与瑞峰连。寄语山中友，临流著数椽。
瑯琊山中废寺
作者：戴复古
朝代：宋

欲访山中寺，沿堤石甃长。宝坊兵后废，御帖窑中藏。故址生秋草，寒窗带夕阳。孤僧出迎客，满口话凄凉。
甘穷
作者：戴复古
朝代：宋

自甘寂寞坐诗穷，何取多牛积谷翁。痛饮不孤连夜月，浮生禁得几秋风。芙蓉媚日红相对，螃蟹着霜黄在中。白尽须毛无可老，此身未死抑愁侬。
甘穷
作者：戴复古
朝代：宋

自甘寂寞坐诗穷，何取多牛积谷翁。痛饮不孤连夜月，浮生禁得几秋风。芙蓉媚日红相对，螃蟹著霜黄在中。白尽须毛无可老，此身未死抑愁侬。
田园吟
作者：戴复古
朝代：宋

自古田园活计长，醉敲牛角取宫商。催耕啼后新秧绿，锻磨鸣时大麦黄。桐树著花茶户富，梅林无实秫田荒。狂夫本是农家子，抛却一犁游四方。
留守参政大资范公余同年进士往岁帅桂林题刻
作者：戴复古
朝代：宋

宣政喜边功，隆兑筑州县。程公自名岩，刻石记所建。得既不偿费，中兴弃不缮。诞谩磨崖辞，当日妄夸衒。英英石湖仙，改作壶天观。壁间三大字，庄重如峨弁。诗文鸾鹤音，笔势龙蛇变。登高瞰洞户，漓水澄如练。胜概耸灵台，遐观起三叹。玲珑二十四，妙墨镌题遍。我来为拂尘，端若侍颜面。邦人颂遗爱，寿骨癯且健。今坐玉麟堂，安得使之见。
留守参政大资范公余同年进士往岁帅桂林题刻最多四方传之暇日尝与同寮遍观因即公所名壶天观题数语
作者：戴复古
朝代：宋

宣政喜边功，隆兑筑州县。程公自名岩，刻石记所建。得既不偿费，中兴弃不缮。诞谩磨崖辞，当日妄誇衒。英英石湖仙，改作壶天观。壁间三大字，庄重如峨弁。诗文鸾鹤音，笔势龙蛇变。登高瞰洞户，漓水澄如练。胜概耸灵台，遐观起三叹。玲珑二十四，妙墨镌题遍。我来为拂尘，端若侍颜面。邦人颂遗爱，寿骨癯且健。今坐玉麟堂，安得使之见。
癖习
作者：戴复古
朝代：宋

平生癖习未全除，虚事经心实事疏。为惜落花慵扫地，每看修竹欲移居。逢人共作亡何饮，拨冗时观未见书。争柰一贫随我在，思量不若把犁锄。
癖习
作者：戴复古
朝代：宋

平生癖习未全除，虚事经心实事疏。为惜落花慵扫地，每看脩竹欲移居。逢人共作亡何饮，拨冗时观未见书。争柰一贫随我在，思量不若把犁锄。
癸卯岁旦
作者：戴复古
朝代：宋

淳祐第三载，正朝把一杯。老夫真是病，贺客不须来。择日脩茅屋，当春觅柳栽。新年莫多事，且放好怀开。
癸巳端午呈李伯高
作者：戴复古
朝代：宋
体裁：七言律诗

客里几逢端午节，看成雪鬓与霜髯。救人采得三年艾，背世翻成六日蟾。老境可怜归未得，羁怀长是病相兼。猛思一醉酬风月，笑撚菖花揭酒帘。
登楼绝句和者甚多又从而用韵择其可录者录之
作者：戴复古
朝代：宋

劳生百计不如闲，合把人间比梦间。天与老夫供享用，一楼风月两屏山。心地清凉日日秋，怕沾尘土莫低头。置身不在众人下，处处皆成百尺楼。小楼题了又还题，一段风流在水西。白鸟飞来知乡背，青山元自有高低。富贵于人造物悭，出门又觉世途艰。楼头适意三杯酒，禾末清风雨后山。
白鹤观
作者：戴复古
朝代：宋

荒径行如错，蟠松看转奇。鸟声人静处，山色雨晴时。赊得溪翁酒，閒寻道士棋。个中有佳趣，莫怪下山迟。
盱眙北望
作者：戴复古
朝代：宋

北望茫茫渺渺间，鸟飞不尽又飞还。
难禁满目中原泪，莫上都梁第一山！
真西山帅长沙祷雨
作者：戴复古
朝代：宋

太守持斋戒，精诚动九天。骄阳变霖雨，凶岁转丰年。信是经纶手，行司造化权。唐时相房杜，斗米直三钱。出郭问农事，家家笑语声。有田皆足水，既雨亦宜晴。山下溪流急，街头米价平。明朝闻领客，相见贺秋成。
石屏久游湖海祖妣遂题二句于壁云机番白苎和
作者：戴复古
朝代：宋

伊昔天边望藁砧，天边鱼雁几浮沉。机番白苎和愁织，门掩黄花带恨吟。自古诗人皆浪迹，谁知贤妇有关心。归来却抱双雏哭，碑刻虽深恨更深。
石屏久游湖海祖妣遂题二句于壁云机番白苧和愁织门掩黄花带恨吟后石屏归祖妣已亡矣续成一律
作者：戴复古
朝代：宋

伊昔天边望藁砧，天边鱼雁几浮沉。机番白苧和愁织，门掩黄花带恨吟。自古诗人皆浪迹，谁知贤妇有关心。归来却抱双雏哭，碑刻虽深恨更深。
石洲遇陈季申话旧
作者：戴复古
朝代：宋

绿树挂乌帽，清波照白头。合随秋燕去，那作贾胡留。红吐槟榔唾，香薰茉莉毬。樽前话畴昔，一笑不能休。
石洲遇陈季申话旧
作者：戴复古
朝代：宋

绿树挂乌帽，清波照白头。合随秋燕去，那作贾胡留。红吐槟榔唾，香薰茉莉球。樽前话畴昔，一笑不能休。
祝英台近·别李择之诸丈后途中寄此
作者：戴复古
朝代：宋
体裁：词

泛杭州，临尘水。几日共游戏。歌笑开怀，酒醒又还醉。奈何一旦分携，连宵风雨，剪不断、客愁千里。水云际。遥望一片飞鸿，苦是失群地。满眼春风，管甚闲桃李。此行归老家山，相逢难又，但一味、相思而已。
祝英台近·泛杭川
作者：戴复古
朝代：宋
体裁：词

泛杭川，临尘水。几日共游戏。歌笑开怀，酒醒又还醉。奈何一但分携，连宵风雨，剪不断、客愁千里。水云际。遥望一片飞鸿，苦是失群地。满眼春风，管甚闲桃李。此行归老家山，相逢难又，但一味、相思而已。
祝英台近（别李择之诸丈后途中寄此）
作者：戴复古
朝代：宋
体裁：词

泛杭川，临尘水。几日共游戏。歌笑开怀，酒醒又还醉。奈何一旦分携，连宵风雨，剪不断、客愁千里。水云际。遥望一片飞鸿，苦是失群地。满眼春风，管甚闲桃李。此行归老家山，相逢难又，但一味、相思而已。
秋兴有感
作者：戴复古
朝代：宋
体裁：五言律诗

客游江海上，几度见秋风。远浦芦花白，疏林秋实红。人情朝暮变，景物古今同。老眼犹明在，从教两耳聋。
秋怀
作者：戴复古
朝代：宋
体裁：五言律诗

红叶无人扫，黄花独自妍。听谈天下事，愁到酒樽前。水阔终非海，楼高不到天。昔人已怀古，况复后千年。
秋日早行
作者：戴复古
朝代：宋
体裁：五言律诗

雁叫秋容老，乌飞曙色分。晨炊何草草，宿酒尚醺醺。野旷连沧海，山长带白云。马行沙上路，惊起白鸥群。
秋日病馀
作者：戴复古
朝代：宋

桂子吹香风露深，老夫吟了听蝉吟。秋来剩有行山兴，病后全无涉世心。诗苦积成双白发，酒豪轻用万黄金。平生意气今如许，独抱传家一破琴。
秋日病馀
作者：戴复古
朝代：宋

桂子吹香风露深，老夫吟了听蝉吟。秋来賸有行山兴，病后全无涉世心。诗苦积成双白发，酒豪轻用万黄金。平生意气今如许，独抱传家一破琴。
立春后二首
作者：戴复古
朝代：宋

夕望春风至，还经闰月迟。梅花丈人行，柳色少年时。爱酒常无伴，吟诗近得师。离骚变风雅，当效楚臣为。东风吹竹屋，无数落梅花。冻雀栖檐角，饥乌啄草芽。家乡劳夜梦，客路又春华。莫讶狂夫醉，西楼酒可赊。
章泉二老歌
作者：戴复古
朝代：宋

在昔商山传四皓，又闻香山图九老。
异乡异姓适同时，争如章泉一家兄弟登耆颐。
章泉之上两山下，有地可宫田可稼。
伯也早休官，季也相约归林泉。
名动京口耕谷口，山中有诗天下传。
一生得闲兼得寿，皓首庞眉世稀有。
竹隐先生八十三，定庵居士七十九。
客从远方来，亦是六十叟。
手把一枝梅，奉劝两翁酒。
问公何以致遐龄，请翁细说吾细听。
不烧丹，不学仙。
五行有常数，天所禀赋焉。
人生一气统四体，众人斩丧吾能全。
要知养生无他术，日多吃饭夜独眠。
承翁见教谢翁去，两翁殷勤留我住，
是夜醉眠苔竹轩。梦见山灵向我言，
翁之所说皆不然。两翁盛德合乎天，
天与遐龄五百年。
章泉二老歌
作者：戴复古
朝代：宋

在昔商山传四皓，又闻香山图九老。异乡异姓适同时，争如章泉一家兄弟登耆颐。章泉之上两山下，有地可宫田可稼。伯也早休官，季也相约归林泉。名动京口耕谷口，山中有诗天下传。一生得闲兼得寿，皓首庞眉世稀有。竹隐先生八十三，定庵居士七十九。客从远方来，亦是六十叟。手把一枝梅，奉劝两翁酒。问公何以致遐龄，请翁细说吾细听。不烧丹，不学仙。五行有常数，天所禀赋焉。人生一气统四体，众人斲丧吾能全。要知养生无他术，日多吃饭夜独眠。承翁见教谢翁去，两翁慇勤留我住，是夜醉眠苔竹轩。梦见山灵向我言，翁之所说皆不然。两翁盛德合乎天，天与遐龄五百年。
答妇词
作者：戴复古
朝代：宋

江山阻且长，矫首乡关隔。空闺泣幼妇，憔悴失颜色。隐闵鹳鸣篇，寄彼西飞翼。剥封览情素，既喜复凄恻。别时梅始花，伤今食梅实。览古帝王州，结交游侠窟。千金沽美酒，一饮连十日。春风吹酒醒，始知身是客。杜宇啼一声，行人泪横臆。衣破谁与纫，发垢孰与栉。勿谓游子心，而不念家室。新交握臂行，肝胆犹楚越。丑妇隔江山，千里情弗绝。慇勤挥报章，归计何时决。今夕知何夕，睹此纤纤月。此月再圆时，门前候归辙。
答妇词
作者：戴复古
朝代：宋

江山阻且长，矫首乡关隔。空闺泣幼妇，憔悴失颜色。隐闵鹳鸣篇，寄彼西飞翼。剥封览情素，既喜复凄恻。别时梅始花，伤今食梅实。览古帝王州，结交游侠窟。千金沽美酒，一饮连十日。春风吹酒醒，始知身是客。杜宇啼一声，行人泪横臆。衣破谁与纫，发垢孰与栉。勿谓游子心，而不念家室。新交握臂行，肝胆犹楚越。丑妇隔江山，千里情弗绝。殷勤挥报章，归计何时决。今夕知何夕，睹此纖纖月。此月再圆时，门前候归辙。
约游曾参政西墅病不能去
作者：戴复古
朝代：宋
体裁：五言律诗

骨肉去家远，异乡童仆亲。老身浑赖汝，久病亦愁人。无暇游西墅，寻医访北辰。主翁翻作使，奔走莫劳神。
织妇叹
作者：戴复古
朝代：宋

春蚕成丝复成绢，养得夏蚕重剥茧。绢未脱轴拟输官，丝未落车图赎典。一春一夏为蚕忙，织妇布衣仍布裳。有布得著犹自可，今年无麻愁杀我。
织妇叹
作者：戴复古
朝代：宋

春蚕成丝复成绢，养得夏蚕重剥茧。绢未脱轴拟输官，丝未落车图赎典。一春一夏为蚕忙，织妇布衣仍布裳；有布得着犹自可，今年无麻愁杀我！
绿阴亭自唐时有之到今五百年卢肇二三公题诗
作者：戴复古
朝代：宋

五百年前作此亭，亭前古木绿阴清。
而今古木无存者，赖有新亭击旧名。
绿阴亭自唐时有之到今五百年卢肇二三公题诗之后吟声寂寂久矣亭前古木不存绿阴之名殆成虚设今诗人李贾友山作尉于此实居此亭公事之暇与江山风景应接境因人胜见于吟笔多矣友人石屏戴复古访之相与周旋于亭上题四绝句以记曾来
作者：戴复古
朝代：宋

五百年前作此亭，亭前古木绿阴清。而今古木无存者，赖有新亭系旧名。惨惨秋风吹客襟，唐人遗迹宋人吟。浮云世事多迁变，不独此亭无绿阴。远山横碧一溪清，白鸟飞边落照明。吏散庭阶一无事，绿阴亭上又诗成。政是国家多事秋，渝川县尉亦风流。吟诗不废公家事，坐使孟郊输一筹。
绿阴亭自唐时有之到今五百年卢肇二三公题诗之后吟声寂寂久矣亭前古木不存绿阴之名殆成虚设今诗人李贾友山作尉于此实居此亭公事之暇与江山风景应接境因人胜见于吟笔多矣友人石屏戴复古访之相与周旋于亭上题四绝句以记曾来·其一
作者：戴复古
朝代：宋

五百年前作此亭，亭前古木绿阴清。而今古木无存者，赖有新亭系旧名。
罗汉寺
作者：戴复古
朝代：宋
体裁：七言律诗

半空紫翠隔微茫，隐隐钟声落下方。名胜直同天地老，青山不管古今忙。散分瀑布烟霞润，点检苍松岁月长。绝顶好云如恋客，尽教怡阅到斜阳。
聂侍郎领客观园林之胜饮中出示名贤书画
作者：戴复古
朝代：宋

烈士家风从橐尊，时容野客上朱门。如登东观图书府，又似西岩水竹村。自以一闲销日月，谁知万虑满乾坤。诸公衮衮成何事，不若花前对酒樽。
胡粹送羊烹以会客
作者：戴复古
朝代：宋
体裁：五言律诗

烹膻会宾客，花酒一时来。愁逐歌声散，心随笑口开。饮疑金盏漏，醉到玉山颓。借问欢娱地，相逢能几回。
腊梅二首
作者：戴复古
朝代：宋

天寒好风日，清香透窗纱。谁知蜜脾底，有此返魂花。篱菊抱香死，化入岁寒枝。依然色尚黄，雪中开更奇。
自漳州回泉南主仆俱病
作者：戴复古
朝代：宋

雅兴难忘酒，羁怀不耐秋。坐穷思卖剑，扶病强登楼。适有坐中客，来从边上州。所谈惊老耳，身世并成忧。
舟中
作者：戴复古
朝代：宋

扁舟何处泊，沙渚夕阳边。远浦横鱼网，高山起烧烟。客行今老矣，秋思日凄然。且复开怀抱，囊中有酒钱。
舟中
作者：戴复古
朝代：宋

舣棹河梁畔，推篷得句新。云为山态度，水借月精神。密树藏飞翮，平波见跃鳞。饥年村落底，也有醉归人。
舟中小酌
作者：戴复古
朝代：宋

独立秋风里，怅然思故乡。渚头沽美酒，船上作重阳。篱菊一枝瘦，溪鱼三寸长。客中聊尔耳，亦可慰凄凉。
舟中病起登览
作者：戴复古
朝代：宋

舣棹病三日，登楼举一觥。江山从古在，花草逐时生。南浦佳人别，西风送客行。锦鳞能自跃，献我一杯羹。
舣棹清江
作者：戴复古
朝代：宋

舣棹江滨访旧游，十年重到戏渔洲。不知芳树在何许，但见落花从此流。我醉欲眠因假榻，客行未定且登楼。有钱賸买张家酒，准备明朝话别愁。
舣舟登滕王阁
作者：戴复古
朝代：宋

散步登城郭，维舟古树傍。澄江浮野色，虚阁贮秋先。却酒淋衣湿，搓橙满袖香。西风吹白发，犹逐少年狂。
舣舟登滕王阁
作者：戴复古
朝代：宋

散步登城郭，维舟古树傍。澄江浮野色，虚阁贮秋光。却酒淋衣湿，搓橙满袖香。西风吹白发，犹逐少年狂。
花朝侄孙子固家小集
作者：戴复古
朝代：宋

今朝当社日，明日是花朝。
佳节唯宣饮，东池适见招。
绿深杨柳重，红秀海棠娇。
自笑鬓边雪，多年不肯消。
莆中遇方□□邀出城买蛎而饮一僧同行
作者：戴复古
朝代：宋
体裁：五言律诗

出郭断虹雨，倚楼新雁天。三杯古榕下，一笑菊花前。入市子鱼贵，堆盘牡蛎鲜。山僧惯蔬食，清坐莫流涎。
菊坡崔参政说平叛卒不得已拜经略之命岂敢言
作者：戴复古
朝代：宋

角巾私第自逍遥，诸老之中此老高。
无可柰何怀印绶，甚非得已用弓力。
风生玉帐千兵肃，天落金牌一札褒。
缓急经心护乡井，生憎儿辈说功劳。
萧学易何季皋和作别诗佳甚再用前韵
作者：戴复古
朝代：宋
体裁：七言律诗

少年行脚白头归，不负平生汗漫期。望断海山云漠漠，愁生江路草离离。一篇王粲登楼赋，几首巴陵送别诗。独倚篷窗无意绪，瓦盆倾酒忆金卮。
萧飞卿将使赴湖北戎幕诗送其行兼简秋壑贾总侍二首
作者：戴复古
朝代：宋

文章萧颖士，一剑去从军。远望西关路，愁看两浦云。九霄腾意气，万里取功勋。马上一杯酒，须斟满十分。鄂渚三千里，遥遥望使星。江湖今寂寞，桃李半凋零。世有一秋壑，时无两石屏。平生不相遇，老眼向谁青。
萧飞卿将使赴湖北戎幕诗送其行兼简秋壑贾总侍二首·其一
作者：戴复古
朝代：宋
体裁：五言律诗

文章萧颖士，一剑去从军。远望西关路，愁看两浦云。九霄腾意气，万里取功勋。马上一杯酒，须斟满十分。
董侍郎山园燕楼宗丞
作者：戴复古
朝代：宋

旌旗千骑拥春华，倾动临川十万家。皂盖出郊因问柳，紫荷领客共看花。樽前人唱莺随唱，堂下吏衙蜂亦衙。寄语风流贤太守，好留醉墨伴烟霞。
董侍郎山园燕楼宗丞
作者：戴复古
朝代：宋

旌旗千骑拥春华，倾动临川十万家。皂盖出郊因问柳，紫荷领客共看花。樽前人唱鶑随唱，堂下吏衙蜂亦衙。寄语风流贤太守，好留醉墨伴烟霞。
董叔宏黄伯厚载酒黄塘送别
作者：戴复古
朝代：宋

愁酌开怀酒，凉生破暑风。论交谈洒洒，告别恨匆匆。十里黄塘路，扁舟白发翁。多情今夜月，为我照吟篷。
蕲口阻风务官点税
作者：戴复古
朝代：宋

江涨行无路，西风又打头。颇闻商妇怨，自作贾胡愁。（下缺四句二十字）
蕲州上官节推同到浮光
作者：戴复古
朝代：宋

马蹄相逐到浮光，客里相宽对举觞。夜暖试铺新枕簟，晓寒仍索旧衣裳。樱桃着雨便成腐，柳絮随风如许狂。连岁经行淮上路，忧时嬴得鬓毛苍。
蕲州上官节推同到浮光
作者：戴复古
朝代：宋

马蹄相逐到浮光，客里相宽对举觞。夜暖试铺新枕簟，晓寒仍索旧衣裳。樱桃著雨便成腐，柳絮随风如许狂。连岁经行淮上路，忧时嬴得鬓毛苍。
蕲春李丈解后游江上园劝游人不可折花木禁渔
作者：戴复古
朝代：宋

坐断此江干，池亭百亩宽。禽鱼全性命，花竹报平安。有道行其志，非时做甚官。丰神更闲雅，野服竹皮冠。
蕲春李丈解后游江上园劝游人不可折花木禁渔弋者不捕禽鱼酒边谈论可听乃中洲先生之后叶水心尝与往来
作者：戴复古
朝代：宋

坐断此江干，池亭百亩宽。禽鱼全性命，花竹报平安。有道行其志，非时做甚官。丰神更閒雅，野服竹皮冠。
行香子·万石崔嵬
作者：戴复古
朝代：宋
体裁：词

万石崔嵬，二水涟漪。此江山、天下之奇。太平气象，百姓熙熙。有文章公，经纶手，把州麾。满斟寿酒，笑拈梅枝。管年年、长见花时。佳人休唱，浅近歌词。读浯溪颂，愚公记，澹岩诗。
行香子·永州为魏深甫寿
作者：戴复古
朝代：宋

万石崔嵬，二水涟漪。此江山、天下之奇。太平气象，百姓熙熙。有文章公，经纶手，把州麾。满斟寿酒，笑捻梅枝。管年年、长见花时。佳人休唱，浅近歌词。读浯溪颂，愚谷记，澹岩诗。
行香子·永州为魏深甫寿
作者：戴复古
朝代：宋
体裁：词

万石崔嵬，二水涟漪。此江山、天下之奇。太平气象，百姓熙熙。有文章公，经纶手，把州麾。满斟寿酒，笑撚梅枝。管年年、长见花时。佳人休唱，浅近歌词。读浯溪颂，愚谷记，澹岩诗。
行香子（永州为魏深甫寿）
作者：戴复古
朝代：宋

万古崔嵬，二水涟漪。此江山、天下之奇。太平气象，百姓熙熙。有文章公，经纶手，把州麾。满斟寿酒，笑捻梅枝。管年年、长见花时。佳人休唱，浅近歌词。读浯溪颂，愚谷记，澹岩诗。
衡山何道士有诗声杨伯子监丞盛称之以杨所取之诗求跋其后
作者：戴复古
朝代：宋
体裁：古风

道人幽吟岩壑底，伴晓猿啼秋鹤唳。自陶情性乐天真，一心不作求名计。一朝邂逅杨东山，诗声扬扬满世间。东山才与诚斋敌，手腕中有万斛力。为君翻九渊，探君骊龙珠。为君擘沧海，钩上珊瑚枝。丰城地下掘起龙泉太阿双宝剑，南山雾里窥见隐豹文章皮。是宝欲藏藏不得，总被东山手拈出。道人从此诗价高，石廪祝融争崒嵂。君不见弥明石鼎联句诗，千载托名韩退之。
西江月
作者：戴复古
朝代：宋

宿酒才醒又醉，春霄欲雨还晴。柳边花底听莺声。白发莫教临镜。过隙光阴易去，浮云富贵难凭。但将一笑对公卿。我是无名百姓。三过武昌台下，却逢三度重阳。菊花祗作旧时黄。白雪堆人头上。昨日将军亭馆，今朝陶令壶觞。醉来东望海茫茫。家近蓬莱方丈。
西江月·其二
作者：戴复古
朝代：宋
体裁：词

三过武昌台下，却逢三度重阳。菊花祗作旧时黄。白雪堆人头上。昨日将军亭馆，今朝陶令壶觞。醉来东望海茫茫。家近蓬莱方丈。
西江月·宿酒才醒又醉
作者：戴复古
朝代：宋
体裁：词

宿酒才醒又醉，春霄欲雨还晴。柳边花底听莺声。白发莫教临镜。过隙光阴易去，浮云富贵难凭。但将一笑对公卿。我是无名百姓。
见山居可喜
作者：戴复古
朝代：宋

一溪盘曲到阶除，四面青山画不如。脩竹罩门梅夹路，诗人居处野人居。
见曾提刑兼安抚
作者：戴复古
朝代：宋

传家学术用如新，风采英英照七闽。澄按并开都督府，平反专奉太夫人。关河未定心忧国，麾节相仍泽在民。闻说青云多故旧，不应久作外台臣。
见淮东制帅赵南仲侍郎相待厚甚特送买山钱又欲刊石屏诗置于扬州郡斋话别叙谢
作者：戴复古
朝代：宋
体裁：七言律诗

如公当向古人求，识面何须万户侯。浪说钓鳌游瀚海，真成骑鹤上扬州。受恩多处难为别，宿酒醒时始觉愁。回首平山堂下路，不堪风雨送归舟。
见湖南绣使陈益甫大著
作者：戴复古
朝代：宋

手揽澄清辔，声名汉范滂。一台振风采，列郡正权纲。衡岳势增重，文星日有光。金门虽藐藐，玉节自堂堂。麾节罗群彦，朝廷只数公。近民多惠泽，望阙负孤忠。星殒京城震，沙移海水通。欲知休咎證，无路问苍穹。敢写散人号，来登君子堂。论文才力短，忧世话头长。老不堪行路，心思归故乡。数行诗后语，夜夜吐光芒。
见湖南绣使陈益甫大著·其二
作者：戴复古
朝代：宋

麾节罗群彦，朝廷只数公。近民多惠泽，望阙负孤忠。星殒京城震，沙移海水通。欲知休咎證，无路问苍穹。
见赵知道运使
作者：戴复古
朝代：宋

饱食武昌鱼，不如归故庐。盟鸥还海道，问雁觅家书。又把乡人刺，来投使者车。东园桃与李，莫使着花疏。
见赵知道运使
作者：戴复古
朝代：宋

饱食武昌鱼，不如归故庐。盟鸥还海道，问雁觅家书。又把乡人刺，来投使者车。东园桃与李，莫使著花疏。
观陆士龙作顾彦先妇答夫二首有感韵
作者：戴复古
朝代：宋

北风吹岁暮，空闺独栖止。夙兴泪盈掬，夕息梦千里。妾生胡不仁，失身从浪子。嚼檗苦我心，餐冰噤我齿。离异何足愁，险涩可胜纪。寄书西飞雁，反覆话终始。鼠璞窃美名，冠玉假外观。良人誇意气，下妾愁岁晏。念君始行迈，雪岭梅初粲。春风桃已红，光阴等飞弹。相思果如何，金环宽玉腕。昔为连理枝，今作抟沙散。惜哉牛与女，脉脉阻河汉。特栖良独难，守坚祇自赞。双剑几时合，寄声问华焕。勿听五羊歌，富贵忘贫贱。
观陆士龙作顾彦先妇答夫二首有感韵
作者：戴复古
朝代：宋

鼠璞窃美名，冠玉假外观。良人夸意气，下妾愁岁晏。念君始行迈，雪岭梅初粲。春风桃已红，光阴等飞弹。相思果如何，金环宽玉腕。昔为连理枝，今作抟沙散。惜哉牛与女，脉脉阻河汉。特栖良独难，守坚只自赞。双剑几时合，寄声问华焕。勿听五羊歌，富贵忘贫贱。
观陆士龙作顾彦先妇答夫二首有感韵·其一
作者：戴复古
朝代：宋

北风吹岁暮，空闺独栖止。夙兴泪盈掬，夕息梦千里。妾生胡不仁，失身从浪子。嚼檗苦我心，餐冰噤我齿。离异何足愁，险涩可胜纪。寄书西飞雁，反覆话终始。
观陆士龙作顾彦先妇答夫二首有感韵·其二
作者：戴复古
朝代：宋

鼠璞窃美名，冠玉假外观。良人誇意气，下妾愁岁晏。念君始行迈，雪岭梅初粲。春风桃已红，光阴等飞弹。相思果如何，金环宽玉腕。昔为连理枝，今作抟沙散。惜哉牛与女，脉脉阻河汉。特栖良独难，守坚祇自赞。双剑几时合，寄声问华焕。勿听五羊歌，富贵忘贫贱。
观静江山水呈陈鲁叟漕使
作者：戴复古
朝代：宋

桂林佳绝处，人道胜匡庐。山好石骨露，洞多岩腹虚。峥嵘势相敌，温厚气无馀。可惜登临地，春风草木疏。昨者登梅岭，兹来入桂林。相从万里外，不负一生心。湖上千峰立，樽前十客吟。讥评到泉石，吾敢望知音。
观静江山水呈陈鲁叟漕使·其一
作者：戴复古
朝代：宋
体裁：五言律诗

桂林佳绝处，人道胜匡庐。山好石骨露，洞多岩腹虚。峥嵘势相敌，温厚气无馀。可惜登临地，春风草木疏。
觅芍药代简岂潜
作者：戴复古
朝代：宋

照映亭池芍药春，红红白白斗精神。与其雨打风吹去，争似慇勤折赠人。
觅芍药代简岂潜
作者：戴复古
朝代：宋

照映亭池芍药春，红红白白斗精神。与其雨打风吹去，争似殷勤折赠人。
觉慈寺
作者：戴复古
朝代：宋

踏破白云登上方，自嫌尘土涴禅床。千山月色令人醉，半夜梅花入梦香。深谷不妨春到早，老僧殊为客来忙。山童懒惯劳呼唤，自拗枯松煮术汤。
解后乐清主簿姜昌龄一见如平生欢同宿能仁
作者：戴复古
朝代：宋
体裁：五言律诗

雁去荡犹在，龙居山亦灵。高峰穿碧落，虚谷吸沧溟。愁见僧头白，喜逢君眼青。灯前闻妙语，字字摘天星。
许介之约过清溪道上有成
作者：戴复古
朝代：宋
体裁：五言律诗

行尽白云际，乘槎过水西。稻田秋后雀，茅舍午时鸡。野饭自不恶，村醪亦可携。闻钟欲投宿，何处是招提。
访方子万使君宅有园林之胜
作者：戴复古
朝代：宋
体裁：五言律诗

使君居处好，在郭却如村。屋带园林胜，门无市井喧。蛰龙将变化，雏凤亦腾鶱。客里苦无暇，相从听雅言。
访旧
作者：戴复古
朝代：宋

欲寻西舍问东邻，两巷都非旧住人。唯有桑边石池在，依然春水碧粼粼。
访曾鲁叔有少嫌先从金仙假榻长老作笋供
作者：戴复古
朝代：宋
体裁：五言律诗

俗物败佳兴，余非后汝期。既来迟一见，政恐错相疑。同访金仙老，因参玉板师。樽前有馀暇，细读放翁诗。
访杨伯子监丞自白沙问路而去
作者：戴复古
朝代：宋

欲访扬雄宅，扁舟过白沙。自从山以后，直到水之涯。风节古人物，文章老作家。相寻有忙事，第一问梅花。朝市风波地，乾坤渔猎场。生民日憔悴，吾道亦凄凉。龙不为霖出，凤于何处藏。群鸦争晚噪，一意送斜阳。
访杨伯子监丞自白沙问路而去·其二
作者：戴复古
朝代：宋
体裁：五言律诗

朝市风波地，乾坤渔猎场。生民日憔悴，吾道亦凄凉。龙不为霖出，凤于何处藏。群鸦争晚噪，一意送斜阳。
访西涧王深道
作者：戴复古
朝代：宋

诸王居处僻，古屋满山坡。
传到宋淳佑，来从晋永和。
诗书历年久，名胜结交多。
一涧流芳涧，滔滔秋水波。
访西涧王深道
作者：戴复古
朝代：宋

诸王居处僻，古屋满山坡。传到宋淳祐，来从晋永和。诗书历年久，名胜结交多。一涧流芳润，滔滔秋水波。诸老伤凋谢，凄凉属此时。相从一夜语，忍读四哀诗。世事生愁绪，秋风吹鬓丝。黄花香晚节，说与秀岩知。
访西涧王深道
作者：戴复古
朝代：宋

诸老伤凋谢，凄凉属此时。
相从一夜语，忍读四哀诗。
世事生愁绪，秋风吹鬓丝。
黄花香晚节，说与季岩知。
访西涧王深道·其一
作者：戴复古
朝代：宋

诸王居处僻，古屋满山坡。传到宋淳祐，来从晋永和。诗书历年久，名胜结交多。一涧流芳润，滔滔秋水波。
访赵东野
作者：戴复古
朝代：宋
体裁：七言律诗

朅来问讯病维摩，花满溪堂竹满坡。发秃齿危俱老矣，人高诗苦柰穷何。四山便是清凉国，一室可为安乐窝。犹有忧时两行泪，临风挥洒湿藤萝。
访陈与机县尉于湘潭下摄市
作者：戴复古
朝代：宋

吾里不识面，他乡喜见君。
数朝相款曲，杯酒接殷勤。
清挹湘江水，笑开衡岳云。
归心逐回雁，转首叹离群。
访陈与机县尉于湘潭下摄市
作者：戴复古
朝代：宋

清淡守风节，当官若隐居。自称为漫尉，人道是迂儒。俸外无炊米，公馀但读书。王门多贵戚，道眼视如无。买得南坡景，创成西尉司。宅幽连寺观，地广带亭池。能事事易了，役民民不知。题诗记颠末，政不假人碑。吾里不识面，他乡喜见君。数朝相款曲，杯酒接慇勤。清挹湘江水，笑开衡岳云。归心逐回雁，转首叹离群。
访陈与机县尉于湘潭下摄市·其一
作者：戴复古
朝代：宋
体裁：五言律诗

清淡守风节，当官若隐居。自称为漫尉，人道是迂儒。俸外无炊米，公馀但读书。王门多贵戚，道眼视如无。
访陈与机县尉于湘潭下摄市·其三
作者：戴复古
朝代：宋

吾里不识面，他乡喜见君。数朝相款曲，杯酒接慇勤。清挹湘江水，笑开衡岳云。归心逐回雁，转首叹离群。
访陈复斋寺丞于私第
作者：戴复古
朝代：宋

以时为出处，真有古人风。奉母易为孝，事君难尽忠。閒居非傲世，直气尚摩空。语及朝廷事，乾坤万感中。
访陈复斋寺丞于私第
作者：戴复古
朝代：宋

以时为出处，真有古人风。奉母易为孝，事君难尽忠。闲居非傲世，直气尚摩空。语及朝廷事，乾坤万感中。
诸侄孙登白峰观海上一景
作者：戴复古
朝代：宋

自有此山在，无人作此游。气吞云海浪，笑撼玉峰秋。开辟几百载，登临第一筹。诸郎莫高兴，刻石记风流。
诸葛仁叟县丞极贫能保风节有权贵招之不屑其
作者：戴复古
朝代：宋

时人谁识老声丞，满口常谈杜少陵。俗辈众多吾辈少，素交零落利交兴。权门炙手炎如火，诗社投身冷似冰。堪笑皇天无老眼，相知赖有竹林僧。
诸葛仁叟县丞极贫能保风节有权贵招之不屑其行
作者：戴复古
朝代：宋

时人谁识老聋丞，满口常谈杜少陵。俗辈众多吾辈少，素交零落利交兴。权门炙手炎如火，诗社投身冷似冰。堪笑皇天无老眼，相知赖有竹林僧。
诸诗人会于吴门翁际可通判席上高菊磵有诗仆
作者：戴复古
朝代：宋

客星聚吴会，时派落松江。
老眼洞千古，旷怀开八窗。
风流谈夺席，歌笑酒盈缸。
杨陆不再作，何人可受降。
读三学士人论事三书
作者：戴复古
朝代：宋

邦计伤虚耗，边民苦乱离。诸公事缄默，三学论安危。灾异天垂戒，脩为国可医。传闻上元夜，绝似太平时。黄屋见闻远，朱门富贵忙。屠沽思报国，樵牧解谈王。能转祸为福，毋令圣作狂。草茅垂白叟，尚拟见时康。
读三学士人论事三书·其一
作者：戴复古
朝代：宋

邦计伤虚耗，边民苦乱离。诸公事缄默，三学论安危。灾异天垂戒，脩为国可医。传闻上元夜，绝似太平时。
读改元诏口号
作者：戴复古
朝代：宋

伏读改元诏，仍观拜相麻。竞传新政事，方见好官家。雪作丰年瑞，梅开近腊花。路逢江上客，立马问京华。喜见新除目，焚香洗眼看。老儒居翰苑，正士作台官。有道为时用，非才处位难。寄声崔与李，催促到长安。国以人为重，人惟德可招。九重方厉政，诸老尽归朝。盛事追三代，清风动百僚。切闻天上语，欢喜到渔樵。
读王幼学上殿劄子
作者：戴复古
朝代：宋
体裁：七言律诗

才到朝廷被论归，孤忠幸有九重知。神医能识未苏病，国手难翻已败棋。四海争传治安策，诸公如在太平时。老夫怀抱缘何事，未到秋来早自悲。
谢东倅包宏父三首癸卯夏
作者：戴复古
朝代：宋

诗文虽两途，理义归乎一。风骚凡几变，晚唐诸子出。本朝师古学，六经为世用。诸公相羽翼，文章还正统。晦翁讲道馀，高吟复超绝。巽岩许其诗，凤凰飞处别。君家名父子，为晦翁嫡传。尝见黄勉斋，极口称其贤。师友相琢磨，南轩惜无年。翁之为汝翁，文字相周旋。溟渤深见底，泰华高及天。宏斋有凤髓，可续欲断弦。平生不识字，把笔学吟诗。旧说韦苏州，于余今见之。每遭饥寒厄，出吐辛酸辞。候虫鸣屋壁，风蝉啭枯枝。但有可怜声，入耳终无奇。宏斋误题品，恐贻识者讥。
谢东倅包宏父三首癸卯夏·其一
作者：戴复古
朝代：宋

诗文虽两途，理义归乎一。风骚凡几变，晚唐诸子出。本朝师古学，六经为世用。诸公相羽翼，文章还正统。晦翁讲道馀，高吟复超绝。巽岩许其诗，凤凰飞处别。
谢东粹包宏父三首癸卯夏
作者：戴复古
朝代：宋

平生不识字，把笔学吟诗。
旧说韦苏州，于余今见之。
每遭饥寒厄，出吐辛酸辞。
候虫鸣屋壁，凤蝉啭枯枝。
但有可怜声，入耳终无奇。
宏斋误题品，恐贻识者饥。
谢东粹包宏父三首癸卯夏
作者：戴复古
朝代：宋

诗文虽两途，理义归乎一。
凤骚凡几变，晚唐诸子出。
本朝师古学，六经为世用。
诸公相羽翼，文章还正统。
晦翁讲道馀，高吟复超绝。
巽岩许其诗，凤凰飞处别。
谢史石窗送酒并茶
作者：戴复古
朝代：宋

遣来二物应时须，客子行厨用有馀。午困政须茶料理，春愁全仗酒消除。不胜欢喜拜嘉惠，无限慇勤作谢书。君既有来何以报，一床蕲簟两淮鱼。
谢史石窗送酒并茶
作者：戴复古
朝代：宋

遣来二物应时须，客子行厨用有馀。午困政须茶料理，春愁全仗酒消除。不胜欢喜拜嘉惠，无限殷勤作谢书。君既有来何以报，一床蕲簟两淮鱼。
谢吴秘丞作石屏集后序
作者：戴复古
朝代：宋
体裁：七言律诗

说破当年旧石屏，自惭无德又无能。乡来江海疏狂客，今作山林老病僧。高卧一楼成宇宙，冷看独影当宾朋。恶诗有误公题品，不是夔州杜少陵。
谢王使君送旅费
作者：戴复古
朝代：宋
体裁：五言律诗

风撼梅花雨，雾笼杨柳烟。如何残腊月，已似半春天。岁里无多日，闽中过一年。黄堂解留客，时送卖诗钱。
谢萧和伯见访
作者：戴复古
朝代：宋
体裁：五言律诗

定交虽日浅，老眼见君深。急谊真如渴，能诗不肯吟。江湖尊白发，土苴视黄金。野客无边幅，相看话此心。
谢项子宜帅干遣馈
作者：戴复古
朝代：宋

闻说沙溪上，分明似渭川。重山照华屋，万竹绕清泉。遣馈知相忆，登山未有缘。一楼先月景，想像在吟边。
谢项子宜帅干遣馈
作者：戴复古
朝代：宋

闻说沙溪上，分明似渭川。重山照华屋，万竹绕清泉。遣馈知相忆，登门未有缘。一楼先月景，想像在吟边。
豫章东湖宋谦甫黄存之酌别
作者：戴复古
朝代：宋

湖边长记昔年游，生怕清波照白头。杨柳萧疏多困雨，芰荷憔悴早惊秋。无功及物谈何益，有酒开怀醉即休。江上买舟犹未定，明朝尚可为君留。
豫章东湖宋谦甫黄存之酌别
作者：戴复古
朝代：宋

湖边长访昔年游，生怕清波照白头。
杨柳萧疏多困雨，芰荷憔悴早惊秋。
无功及物谈何益，有酒开怀醉即休。
江上买舟犹未定，明朝尚可为君留。
豫章东湖避暑
作者：戴复古
朝代：宋

行坐自徜徉，吟声绕屋梁。晓烟滋柳色，晨露发荷香。以我一心静，参他六月凉。渊明知此意，高卧到羲皇。遍访诸亭馆，苍苔掩旧踪。十年如昨日，万象又秋容。阅世存乔木，沿堤倚瘦筇。何人杀风景，斫尽木芙蓉。
豫章东湖避暑·其一
作者：戴复古
朝代：宋

行坐自徜徉，吟声绕屋梁。晓烟滋柳色，晨露发荷香。以我一心静，参他六月凉。渊明知此意，高卧到羲皇。
豫章东湖避暑·其二
作者：戴复古
朝代：宋
体裁：五言律诗

遍访诸亭馆，苍苔掩旧踪。十年如昨日，万象又秋容。阅世存乔木，沿堤倚瘦筇。何人杀风景，斫尽木芙蓉。
贤女祠
作者：戴复古
朝代：宋
体裁：五言律诗

士有败风节，惭魂埋九京。幽闺持大谊，千载著嘉名。父不重然诺，女能轻死生。寒潭堕秋月，心迹两清明。
贺新郎
作者：戴复古
朝代：宋
体裁：词

说与黄花道。
九秋深、三光五岳，气锺英表。
金马玉堂真学士，蕴藉诗书奥妙。
一一是、经纶才调。
斟酌古今来活国，算忠言、谠论知多少。
又入奏，金门晓。
朝回问寝披萱草。
对高堂长说，一片君恩难报。
更待痴儿千载遇，膝下十分荣耀。
趁绿鬓、朱颜不老。
整顿乾坤济时了，奉板舆、拜国夫人号。
可谓忠，可谓孝。
贺新郎 其一 为真玉堂寿
作者：戴复古
朝代：宋

说与黄花道。九秋深、三光五岳，气钟英表。金马玉堂真学士，蕴藉诗书奥妙。一一是、经纶才调。斟酌古今来活国，算忠言、谠论知多少。又入奏，金门晓。朝回问寝披萱草。对高堂长说，一片君恩难报。更待痴儿千载遇，膝下十分荣耀。趁绿鬓、朱颜不老。整顿乾坤济时了，奉板舆、拜国夫人号。可谓忠，可谓孝。
贺新郎 其二 寄丰真州
作者：戴复古
朝代：宋
体裁：词

忆把金罍酒。叹别来、光阴荏苒，江湖宿留。世事不堪频著眼，赢得两眉长皱。但东望、故人翘首。木落山空天远大，送飞鸿、北去伤怀久。天下事，公知否。钱塘风月西湖柳。渡江来、百年机会，从前未有。唤起东山丘壑梦，莫惜风霜老手。要整顿、封疆如旧。早晚枢庭开幕府，是英雄、尽为公奔走。看金印，大如斗。
贺新郎·兄弟争涂田而讼，歌此词主和议
作者：戴复古
朝代：宋
体裁：词

蜗角争多少。是英雄、割据乾坤，到头休了。一片泥涂荒草地，尽是鱼龙故道。新堤上、风涛难保。沧海桑田何时变，怕桑田、未变人先老。休为此，生烦恼。讼庭不许频频到。这官坊、翻来覆去，有何分晓。无诤人中为第一，长讼元非吉兆。但有恨、平章不早。樽酒唤回和气在，看从来、兄弟依然好。把前事，付一笑。
贺新郎·忆把金罍酒
作者：戴复古
朝代：宋
体裁：词

忆把金罍酒。叹别来、光阴荏苒，江湖宿留。世事不堪频着眼，赢得两眉长皱。但东望、故人翘首。木落山空天远大，送飞鸿、北去伤怀久。天下事，公知否。钱塘风月西湖柳。渡江来、百年机会，从前未有。唤起东山丘壑梦，莫惜风霜老手。要整顿、封疆如旧。早晚枢庭开幕府，是英雄、尽为公奔走。看金印，大如斗。
贺新郎·蜗角争多少
作者：戴复古
朝代：宋

蜗角争多少。
是英雄、割据干坤，到头休了。
一片泥涂荒草地，尽是鱼龙故道。
新堤上、风涛难保。
沧海桑田何时变，怕桑田、未变人先老。
休为此，生烦恼。
讼庭不许频频到。
这官坊、翻来覆去，有何分晓。
无诤人中为第一，长讼元非吉兆。
但有恨、平章不早。
尊酒唤回和气在，看从来、兄弟依然好。
把前事，付一笑。
贺新郎·说与黄花道
作者：戴复古
朝代：宋

说与黄花道。
九秋深、三光五岳，气锺英表。
金马玉堂真学士，蕴藉诗书奥妙。
一一是、经纶才调。
斟酌古今来活国，算忠言、谠论知多少。
又入奏，金门晓。
朝回问寝披萱草。
对高堂长说，一片君恩难报。
更待痴儿千载遇，膝下十分荣耀。
趁绿鬓、朱颜不老。
整顿干坤济时了，奉板舆、拜国夫人号。
可谓忠，可谓孝。
贺新郎（丰真州建江淮伟观楼）
作者：戴复古
朝代：宋
体裁：词

百尺连云起。试登临、江山人物，一时俱伟。旁挹金陵龙虎势，京岘诸峰对峙。隐隐接、扬州歌吹。雪浪舞从三峡下，乍逢迎、海若谈秋水。形胜地，有如此。使君一世经纶志。把风斤月斧，来此等闲游戏。见说楼成无多日，大手一何容易。笑天下、纷纷血指。酝酿春风与和气，举长江、变作香醪美。人共乐，醉桃李。
贺新郎（为真主堂寿）
作者：戴复古
朝代：宋

说与黄花道。九秋深、三光五岳，气钟英表。金马玉堂真学士，蕴藉诗书奥妙。一一是、轻纶才调。斟酌古今来活国，算忠言、谠论知多少。又入奏，金门晓。朝回问寝披萱草。对高堂长说，一片君恩难报。更待痴儿千载遇，膝下十分荣耀。趁绿鬓、朱颜不老。整顿乾坤济时了，奉板舆、拜国夫人号。可谓忠，可谓孝。
贺新郎（兄弟争涂田而讼，歌此词主和议）
作者：戴复古
朝代：宋
体裁：词

蜗角争多少。是英雄、割据乾坤，到头休了。一片泥涂荒草地，尽是鱼龙故道。新堤上、风涛难保。沧海桑田何时变，怕桑田、未变人先老。休为此，生烦恼。讼庭不许频频到。这官坊、翻来覆去，有何分晓。无诤人中为第一，长讼元非吉兆。但有恨、平章不早。尊酒唤回和气在，看从来、兄弟依然好。把前事，付一笑。
赠万杉老秀痴翁二首
作者：戴复古
朝代：宋

识得庆云和尚，不痴自号痴翁。此老端如五老，高出庐阜诸峰。读儒书五千卷，通禅门八万条。宴坐万杉林下，四旁风雨萧萧。
赠孤峰长老
作者：戴复古
朝代：宋

孤峰何处在住，惠远旧林泉。
日用无非道，心安即是禅。
幽栖云壑底，梦寐雪蓬边。
何日山阴道，同寻访戴船。
赠洞霄道士
作者：戴复古
朝代：宋

高枕清流卧白云，灵龟骨相鹤精神。凡为九鍊山中客，定是群仙数内人。驯虎岩前攀逸翠，□蚊亭下濯征尘。练师莫笑狂夫老，乞我金丹养病身。
赠郭道人
作者：戴复古
朝代：宋

灭性能安乐，深居绝是非。英雄行险道，富贵隐危机。纸被如绵软，藜羹胜肉肥。苍苔满山径，最喜客来稀。
赵克勤曾橐卿景寿同登黄南恩南楼
作者：戴复古
朝代：宋

欲从高处赏新秋，上尽层坡更上楼。天地无穷吾辈老，江山有恨古人休。宁随狡兔营三窟，且跨飞鸿阅九州。忆著当年杜陵老，一生飘泊也风流。鄂州南楼不可到，到此南楼眼亦青。乾坤日月与高致，城郭江山无遁形。把酒纵谈心耿耿，倚栏遐眺鬓星星。世间万事关愁思，莫使秋风吹酒醒。
赵克勤曾橐卿景寿同登黄南恩南楼·其一
作者：戴复古
朝代：宋

欲从高处赏新秋，上尽层坡更上楼。天地无穷吾辈老，江山有恨古人休。宁随狡兔营三窟，且跨飞鸿阅九州。忆著当年杜陵老，一生飘泊也风流。
赵克勤曾橐卿景寿同登黄南恩南楼·其二
作者：戴复古
朝代：宋

鄂州南楼不可到，到此南楼眼亦青。乾坤日月与高致，城郭江山无遁形。把酒纵谈心耿耿，倚栏遐眺鬓星星。世间万事关愁思，莫使秋风吹酒醒。
赵尊道郎中出示唐画四老饮图滕贤良有诗亦使
作者：戴复古
朝代：宋

采芝商山秦四皓，象戏橘中为四老。我疑此画即其人，有时以酒陶天真。丹青不知谁好手，作此饮态妙入神。摩挲半世江湖眼，古锦轴中舒复卷。细将物色辨人物，乃是晋时刘毕与陶阮。一琴无弦横膝上，一琴团团明月样。一人持杓坐甕边，一人手携文一编，是中必写酒德篇。诸君伤时强自遣，曲生风味况不浅。五胡妖气蔽神州，誓江不救中原乱。新亭举目愁山河，万事何如一樽满。一杯一杯醉复醉，天地陶陶尽和气。道术相忘礼法疏，形骸懒散无机事。此画流传知几载，生绡剥落精神在。何人为我更作杜陵饮中八仙歌，将与冰壶主人为此对。
赵尊道郎中出示唐画四老饮图滕贤良有诗亦使野人著句
作者：戴复古
朝代：宋

采芝商山秦四皓，象戏橘中为四老。我疑此画即其人，有时以酒陶天真。丹青不知谁好手，作此饮态妙入神。摩挲半世江湖眼，古锦轴中舒复卷。细将物色辨人物，乃是晋时刘毕与陶阮。一琴无弦横膝上，一琴团团明月样。一人持杓坐瓮边，一人手携文一编，是中必写酒德篇。诸君伤时强自遣，曲生风味况不浅。五胡妖气蔽神州，誓江不救中原乱。新亭举目愁山河，万事何如一樽满。一杯一杯醉复醉，天地陶陶尽和气。道术相忘礼法疏，形骸懒散无机事。此画流传知几载，生绡剥落精神在。何人为我更作杜陵饮中八仙歌，将与冰壶主人为此对。
赵端行杜子野游虎丘有诗仆因思旧与赵子野同
作者：戴复古
朝代：宋

出城十里许，有些一山门。丘在虎无迹，池清剑有痕。孤松冠岩顶，万竹绕云根。借问东轩壁，旧题存不存。
越上青店候别杨休文
作者：戴复古
朝代：宋

千载江湖共此心，老来相见怕分襟。手搔白发望君至，车马不来溪水深。
辛丑岁暮三首
作者：戴复古
朝代：宋

日月易流转，一年仍一年。身从忧患老，事逐岁时迁。白首未闻道，清贫不愧天。寒林松柏瘦，花柳又春妍。腊尽无多日，吾生有几年。老于人事懒，贫觉世情偏。独枕江湖梦，闭门风雪天。三杯动诗兴，得句落梅边。意气久凋落，形模老可憎。能扶双病脚，赖有一枯藤。世味淡如水，吾心达似僧。明朝今日事，一任运腾腾。
辛丑岁暮三首·其三
作者：戴复古
朝代：宋

意气久凋落，形模老可憎。能扶双病脚，赖有一枯藤。世味淡如水，吾心达似僧。明朝今日事，一任运腾腾。
辛未元日上楼参政攻愧斋先生
作者：戴复古
朝代：宋

东风入仗庆云翔，百辟朝元奉玉皇。一代安危寄黄发，群生枯瘁转青阳。梅花结果调勋鼎，柏叶宜年上寿觞。宰相黑头天子圣，赖公同与措时康。
过昭武访李友山诗社诸人
作者：戴复古
朝代：宋

吟过长亭复短亭，喜于溪上访诗朋。雕锼已被天公怒，狂狷仍遭俗子憎。故故愁人长夜雨，明明照我短檠灯。休思京口相逢日，喜雨楼中赋大鹏。
送侄孙汝白往东嘉问讯陈叔方诸丈
作者：戴复古
朝代：宋

子去寻名胜，何惭著布衣。出门知所乡，在旅亦如归。道谊无穷达，文章有是非。寄声陈与赵，相赏莫相违。
送侄孙汝白往东嘉问讯陈叔方诸丈
作者：戴复古
朝代：宋
体裁：五言律诗

子去寻名胜，何惭著布衣。出门知所向，在旅亦如归。道谊无穷达，文章有是非。寄声陈与赵，相赏莫相违。
送刘镇叔安入京谪居三山二十馀年，真西山奏令自便，赵用父使君为唱饯其行，坐客二十八人分韵赋诗，得君字
作者：戴复古
朝代：宋
体裁：七言律诗

二十馀年谪宦身，此行便可上青云。西山一手为推毂，南浦几人争送君。横水流传无垢集，海神惊见老坡文。回头莫有关情处，别酒须教满十分。
送别朱兼佥
作者：戴复古
朝代：宋

恰喜相逢又语离，愁于江上送君时。清谈未了风吹断，白发可怜天不知。樗木自肥伤竹瘦，海棠偷放笑梅迟。黄堂若问痴顽老，新有登楼二十诗。
送别朱兼佥
作者：戴复古
朝代：宋

恰喜相逢又语离，愁于江上送君时。清谈未了风吹断，白发可怜天不知。樗木自肥伤竹瘦，海棠偷放笑梅迟。黄堂若问痴顽老，老有登楼二十诗。
送包使君入朝除左曹郎二首
作者：戴复古
朝代：宋

宏斋儒者政，赏罚自宜民。世欲无公论，天知有正人。侧身观宇宙，平步履星辰。试把安危事，从头问化钧。金门行入奏，何以告君王。请下求贤诏，兼陈活国方。解纷□□□，救弊细思量。若见高常簿，言予病在床。
送吴伯成归建昌二首
作者：戴复古
朝代：宋

吾友严华谷，实为君里人。
多年入诗社，锦囊贮清新。
昨者袁蒙斋，招为入幕宾。
千里有遇合，隔墙不见亲。
吾归访其家，说我老病身。
别有千万意，付之六六鳞。
送吴伯成归建昌二首
作者：戴复古
朝代：宋

老夫脚病疮，闭门作僧夏。麦面不疗饥，冬衣犹未卸。喜读吴融诗，穷愁退三舍。无因暗投璧，有味倒餐蔗。冥搜琢肺肝，苦吟忘昼夜。工夫到深处，非王亦非霸。吾友严华谷，实为君里人。多年入诗社，锦囊贮清新。昨者袁蒙斋，招为入幕宾。千里有遇合，隔墙不见亲。君归访其家，说我老病身。别有千万意，付之六六鳞。
送吴伯成归建昌二首·其一
作者：戴复古
朝代：宋
体裁：古风

老夫脚病疮，闭门作僧夏。麦面不疗饥，冬衣犹未卸。喜读吴融诗，穷愁退三舍。无因暗投璧，有味倒餐蔗。冥搜琢肺肝，苦吟忘昼夜。工夫到深处，非王亦非霸。
送吴伯成归建昌二首·其二
作者：戴复古
朝代：宋

吾友严华谷，实为君里人。多年入诗社，锦囊贮清新。昨者袁蒙斋，招为入幕宾。千里有遇合，隔墙不见亲。君归访其家，说我老病身。别有千万意，付之六六鳞。
送季明府赴太平倅
作者：戴复古
朝代：宋

黄岩号难治，能者治何难。桃李民心悦，风霜吏胆寒。公行无不可，私请莫相干。三尺儿童辈，皆知好长官。人说陈胡蔡，合君为四贤。一廉官似水，三载吏无权。政自诗书出，民从教化迁。神明判事笔，一出万人传。庭闱定省外，都是坐厅时。尽日身无倦，对天心不欺。县花潘岳赋，池草惠连诗。磨取九峰石，刊成德政碑。通守太平州，金陵在上头。风寒当一面，江□□千艘。此日要人物，九天宽顾忧。诗书用处别，澼絖换封侯。
送张子孟
作者：戴复古
朝代：宋
体裁：五言律诗

君为郴桂客，听说道途难。不过神愁岭，须经鬼哭山。心平无险路，酒贱有欢颜。早作还乡计，高堂鹤发斑。
送来宾宰
作者：戴复古
朝代：宋
体裁：古风

君作来宾宰，听我说来宾。蛮俗无王化，当为行化人。有民无租赋，租赋出商旅。逐利遭重徵，商旅亦良苦。能放一分宽，可减十分怨。不爱资囊橐，但爱了支遣。民穷赖抚摩，官贫俸不多。但得百姓安，俸薄其柰何。勿谓朝廷远，官职易迁转。律己贵廉勤，御事要明断。自县辟为州，指日为太守。须知早归来，瘴乡不可久。
送湘漕赵蹈中寺丞移宪江东
作者：戴复古
朝代：宋
体裁：五言律诗

持节复持节，因循霜鬓侵。盛衰关大数，豪杰负初心。宇宙虚长算，江湖寄短吟。番阳秋水阔，湘浦未为深。
送王仲彝制机宰浏阳
作者：戴复古
朝代：宋

一身供世用，六月赴官忙。当此炎天热，知君心地凉。吏能师卓鲁，县界接潇湘。试饮浏阳水，清清滋味长。浏阳谁谓小，桑柘万家春。远宦逢知己，推心在惠民。速宜还县债，闻早缀朝绅。说与诸公道，方岩后有人。
送蒙斋兄长游天台二首
作者：戴复古
朝代：宋

方丈蓬莱去渺茫，天台只在白云傍。羽衣金策群仙过，珠阁琼楼八桂香。采药有时逢道侣，挑包遇夜宿僧房。寒山拾得如相见，指点人间笑几场。
送蒙斋兄长游天台二首
作者：戴复古
朝代：宋

方丈蓬莱去渺茫，天台祇在白云傍。羽衣金策群仙过，珠阁琼楼八桂香。采药有时逢道侣，挑包遇夜宿僧房。寒山拾得如相见，指点人间笑几场。山林胜处说天台，仙佛多从此地栖。司马八篇通道妙，丰干一语指人迷。时逢好酒从容饮，莫把新诗取次题。白日看云思我否，惠连无分共攀跻。
送赵安仁之官上虞二首
作者：戴复古
朝代：宋

表表魁梧相，面如田字方。早宜朝玉陛，犹自绾铜章。上挹叶丞相，近瞻商侍郎。风流接前辈，偃室有辉光。远庵家学在，持此去为官。冰雪吾身白，风霜吏胆寒。一心毋妄用，百姓自相安。贤者妙为政，谁言宰剧难。
送陈幼度运干
作者：戴复古
朝代：宋

台幕三年最，云霄万里程。西山饯行色，南浦棹新晴。骨秀荆山璞，胸涵元气英。更携扛鼎笔，只合上蓬瀛。
送陈幼度运干
作者：戴复古
朝代：宋

台幕三年最，云霄万里程。西山饯行色，南浦棹新晴。骨秀荆山璞，胸涵元气英。更携扛鼎笔，祇合上蓬瀛。君是青云料，吾当白发年。驽骀傍骐骥，鱼鸟各天渊。他日难忘处，寒宵不忍眠。挑灯雪窗下，共读雁奴篇。
送陈幼度运干·其二
作者：戴复古
朝代：宋

君是青云料，吾当白发年。驽骀傍骐骥，鱼鸟各天渊。他日难忘处，寒宵不忍眠。挑灯雪窗下，共读雁奴篇。
送黎明府
作者：戴复古
朝代：宋

黄岩万家县，山海界民居。百里蜀中秀，一廉天下无。财多能办否，官满赋归欤。已作青云料，犹惊急急符。县债三年了，乡心万里飞。一身如许瘦，百姓不妨肥。买宅凭谁办，抱琴何处归。诸公竞推毂，稳去著朝衣。
送黎明府·其二
作者：戴复古
朝代：宋

县债三年了，乡心万里飞。一身如许瘦，百姓不妨肥。买宅凭谁办，抱琴何处归。诸公竞推毂，稳去著朝衣。
遇张韩伯说边事
作者：戴复古
朝代：宋

每上高楼欲断魂，沿江市井几家存。飞鸿历历传边信，芳草青青补烧痕。北望苦无多世界，南来别是一乾坤。相逢莫说伤心事，且把霜螯荐酒樽。
道乡台
作者：戴复古
朝代：宋

万里南迁直谏臣，世间无地可容身。夜冲风雨过湘水，赖有青山作主人。
道傍馆
作者：戴复古
朝代：宋

道傍谁氏馆，□我坐开樽。翁妪出迎客，儿童为扫门。好花生竹所，流水浸云根。傥遂卜邻约，为农老此村。
道傍馆
作者：戴复古
朝代：宋

道傍谁氏馆，□我坐开樽。翁妪出迎客，儿童为扫门。好花生竹所，流水浸云根。傥遂卜隣约，为农老此村。
邵阳赵节斋史君同黄季玉以合江亭三字分韵
作者：戴复古
朝代：宋
体裁：五言律诗

万里清秋景，都归乎此亭。光阴几今古，天地一宫廷。澬水东西白，梅山表里青。登临生酒兴，欲醉又还醒。
郑南夫云林隐居
作者：戴复古
朝代：宋
体裁：五言律诗

一来陪胜践，再到惜蹉跎。记得山中景，行寻竹外坡。天寒梅信早，海近雁声多。烟渚蒲洲外，时闻欸乃歌。
郡圃寒食
作者：戴复古
朝代：宋

与民同乐一开园，佳节何曾禁得烟。拍岸绿波浮舴艋，翻空红袖打秋千。眼看花柳心如醉，身在蓬瀛我亦仙。明日徐翁坟上约，欲求竹帚恐无缘。
郡圃寒食
作者：戴复古
朝代：宋

与民同乐一开园，佳节何曾禁得烟。拍岸绿波浮舴艋，翻空红袖打鞦韆。眼看花柳心如醉，身在蓬瀛我亦仙。明日徐翁坟上约，欲求竹帚恐无缘。
都下书怀
作者：戴复古
朝代：宋

京华作梦十年馀，不道南山有弊庐。白发生来美人笑，黄金散尽故交疏。明知弄巧翻成拙，除却谋归总是虚。出处古人都说尽，功名未必胜鲈鱼。
都下书怀
作者：戴复古
朝代：宋

半月不把镜，羞看两鬓尘。读书增意气，携刺减精神。道路谁推毂，江湖赋采蘋。从来麋鹿性，那作帝乡人。
都中书怀二首
作者：戴复古
朝代：宋

醉卧长安市，思归东海涯。瓶馀残腊酒，梅老隔年花。日与愁为地，时凭梦到家。乡书三两纸，一读一咨嗟。雪化晴檐雨，炉烘冻壁春。穷犹恋诗酒，懒不正衣巾。寂寞安吾分，奔驰失我真。枯桐就煨烬，容有赏音人。
都中书怀二首
作者：戴复古
朝代：宋

醉卧长安市，思归东海涯。
瓶馀残腊酒，梅花隔年花。
日与愁为地，时凭梦到家。
乡书三两纸，一读一咨嗟。
都中书怀二首·其一
作者：戴复古
朝代：宋

醉卧长安市，思归东海涯。瓶馀残腊酒，梅老隔年花。日与愁为地，时凭梦到家。乡书三两纸，一读一咨嗟。
都中书怀呈滕仁伯秘监
作者：戴复古
朝代：宋

北风朝暮寒，园林日萧条。自非松柏姿，何叶不飘摇。儒衣历多难，陋巷困箪瓢。无地可躬耕，无才仕王朝。一饥驱我来，骑驴吟灞桥。通名丞相府，数月不见招。欲登五侯门，非皓齿细腰。索米长安街，满口读诗骚。时人试静听，霜枝啭寒蜩。倘可悦人耳，安望如箫韶。
鄂渚张唐卿周嘉仲送别
作者：戴复古
朝代：宋

武昌江头人送别，杨柳秋来不堪折。汉阳门外望南楼，昨日不知今日愁。英雄握手新相识，人情正好成南北。酒阑人散最关情，一雁西飞楚天碧。
鄂渚解缆
作者：戴复古
朝代：宋
体裁：七言绝句

日日言归不得归，今朝真个是归期。西楼烟水南楼月，别后何人更有诗。
酴醾
作者：戴复古
朝代：宋

东风满架索春饶，三月梁园雪未消。
賸馥何人炷兰麝，柔枝无力带琼瑶。
醉吟
作者：戴复古
朝代：宋

一狂兼一懒，穷到白头年。客路偏耽酒，诗囊不贮钱。吟边忘世故，醉里乐吾天。不答诸公问，何如孟浩然。
醉吟
作者：戴复古
朝代：宋

草茅无路谒君王，白首终为田舍郎。近读南华资旷达，欲师西洛愧荒唐。乾坤万象供诗料，风月一楼为醉乡。日晚栖禽归自乐，飞鸣不是怨斜阳。
醉太平·长亭短亭
作者：戴复古
朝代：宋
体裁：词

长亭短亭。春风酒醒。无端惹起离情。有黄鹂数声。芙蓉绣茵。江山画屏。梦中昨夜分明。悔先行一程。
醉眠梦中得夏闰得秋早雨多宜岁丰一联起来西风悲人且闻边事
作者：戴复古
朝代：宋
体裁：五言律诗

夏闰得秋早，雨多宜岁丰。今朝上东阁，昨夜已西风。田野一饱外，乾坤万感中。传闻招战士，人尚说和戎。
醉落魄·九日吴胜之运使黄鹤山登高
作者：戴复古
朝代：宋
体裁：词

龙山行乐。何如今日登黄鹤。风光政要人酬酢。欲赋归来，莫是渊明错。
江山登览长如昨。飞鸿影里秋光薄。此怀只有黄花觉。牢裹乌纱，一任西风作。
醉落魄·九日吴胜之运使黄鹤山登高
作者：戴复古
朝代：宋

龙山行乐。何如今日登黄鹤。风光政要人酬酢。欲赋归来，莫是渊明错。江山登览长如昨。飞鸿影里秋光薄。此怀祗有黄花览。牢裹乌纱，一任西风作。
醉落魄·九日吴胜之运使黄鹤山登高
作者：戴复古
朝代：宋
体裁：词

龙山行乐。何如今日登黄鹤。风光政要人酬酢。欲赋归来，莫是渊明错。江山登览长如昨。飞鸿影里秋光薄。此怀祗有黄花觉。牢裹乌纱，一任西风作。
金山
作者：戴复古
朝代：宋

水涌孤峰出，波深日夜闻。
重岩戌铁屋，双塔碍行云。
天地八窗迥，江淮两岸分。
登临多感慨，北雁又成群。
金山
作者：戴复古
朝代：宋

水涌孤峰出，波深日夜闻。重岩戍铁屋，双塔碍行云。天地八窗迥，江淮两岸分。登临多感慨，北雁又成群。
金陵游览用刘子明韵
作者：戴复古
朝代：宋

英雄割据已焉战，逝水滔滔去不回。
里巷难寻王谢宅，江山空对凤凰台。
登临无伴诗为侣，兴废不知梅自开。
同是游人不同乐，青楼歌舞待君来。
钓台
作者：戴复古
朝代：宋

赤符新领旧乾坤，多谢君王问故人。暂作客星侵帝座，终为渔父老江滨。层台不啻几千仞，直钓何曾挂一鳞。莫道羊裘欠图画，丹青难写子陵真。
钟春伯园林
作者：戴复古
朝代：宋
体裁：七言律诗

西风吹起莼鲈兴，八座归来有此山。林麓两峰亭榭外，潇湘一片水云间。天生景物四时好，人满乾坤几个闲。语唤石屏非浪语，常思蜡屐共跻攀。
锦帐春（淮东陈提举清明奉母夫人游徐仙翁庵）
作者：戴复古
朝代：宋
体裁：词

处处逢花，家家插柳。政寒食、清明时候。奉板舆行乐，使星随后。人间稀有。出郭寻仙，绣衣春昼。马上列、两行红袖。对韶华一笑，劝国夫人酒。百千长寿。
镇江别总领吴道夫侍郎时愚子琦来迎侍朝夕催归甚切
作者：戴复古
朝代：宋
体裁：七言律诗

落魄江湖四十年，白头方办买山钱。老妻悬望占乌鹊，愚子催归若杜鹃。济世功名付豪杰，野人事业在林泉。难禁别后相思意，或有封书寄雁边。
闻严坦叔入朝再用前韵
作者：戴复古
朝代：宋

凄凉风雨日，强把瓮头春。独守空虚室，那逢耗磨辰。诗家青眼旧，世路白头新。每诵梅花句，一心思故人。我本江湖客，归来二月春。居多闭门日，未卜赏花辰。绕树鹊声喜，隔帘鶑语新。可怜垂白叟，却羡踏青人。
闻严坦叔入朝再用前韵
作者：戴复古
朝代：宋

凄凉风雨日，强把甕头春。独守空虚室，那逢耗磨辰。诗家青眼旧，世路白头新。每诵梅花句，一心思故人。
闻严坦叔入朝再用前韵
作者：戴复古
朝代：宋

我本江湖客，归来二月春。
居多闭门日，未卜赏花辰。
绕树鹊声喜，隔帘莺语新。
可怜垂白叟，却羡踏青人。
闻时事
作者：戴复古
朝代：宋

雁岂关兵气，鱼常被火灾。御军先择将，立国可无财。济世须人物，忠言是福媒。西山今已往，更待鹤山来。
闻机上妇说蚕事之辛勤织未成缣往往取偿债家
作者：戴复古
朝代：宋

荷君问讯蚕家事，此是妇人辛苦媒。典尽衣裳酬叶价，忙无心绪向妆台。缲声未断机声续，私债未偿官债催。织未成缣分剪尽，妾身争得一丝来。
闻李将军至建康
作者：戴复古
朝代：宋
体裁：五言律诗

匹马径趋府，将军意气多。来依汉日月，思复晋山河。边将惭尸素，朝臣奏凯歌。分明御徂诈，得失竟如何。
阅世
作者：戴复古
朝代：宋

一懒一愚兼一痴，从教智士巧能为。坦途失脚溪山险，暗室萌心天地知。江水长流无尽意，夕阳虽好不多时。老夫阅遍人间事，欲和寒山拾得诗。积镪多金生怨尤，一温饱外更何求。自甘韬遁陶元亮，不爱赢馀马少游。何取累累兼若若，终成莫莫与休休。花前适意三杯酒，万事忘机对白鸥。
阅世·其二
作者：戴复古
朝代：宋

积镪多金生怨尤，一温饱外更何求。自甘韬遁陶元亮，不爱赢馀马少游。何取累累兼若若，终成莫莫与休休。花前适意三杯酒，万事忘机对白鸥。
阅四家诗卷
作者：戴复古
朝代：宋

阅尽四家诗卷子，自然优劣在其中。石龟野鹤心相合，菊涧花翁道不同。鸣凤翱翔上霄汉，乱蝉萧瑟度秋风。一篇论尽诸家体，忆著当年巩睡翁。
阅四家诗卷
作者：戴复古
朝代：宋

阅尽四家诗卷子，自然优劣在其中。石龟野鹤心相合，菊磵花翁道不同。鸣凤翱翔上霄汉，乱蝉萧瑟度秋风。一篇论尽诸家体，忆着当年巩睡翁。
阅旧稿见乔丞相诗跋因成此诗
作者：戴复古
朝代：宋

三十年前旧诗册，两行钧翰俨如新。自甘白屋为寒士，敢说英扉有故人。五雨十风勤燮理，九州四海费经纶。年逾八十貂蝉贵，不负明君恐负身。
阿奇晬日
作者：戴复古
朝代：宋

穷居少生涯，养子如种谷。寸苗方在手，想像秋禾熟。吾儿天所惠，骨相颇丰硕。娟娟怀抱中，一岁至周日。愿汝无灾害，长大庶可必。十岁聪明开，二十蚤奋发。胸蟠三万卷，手握五色笔。策勋文字场，致君以儒术。不然学孙吴，纵横万人敌。为国取中原，辟地玄冥北。他年汝成就，料我头已白。光华照老眼，甘旨不可缺。为子必纯孝，为人必正直。以我期望心，一日必一祝。勿为痴小儿，茫然无所识。胎教尚有闻，斯言岂无益。
陈伯可山亭
作者：戴复古
朝代：宋

梯险登霞外，乘流过竹西。寒溪随雨涨，高阁与云霁。双鹤有时舞，孤猿何处啼。清吟无尽兴，白石可留题。
陈孟参陈明子同游麻姑山
作者：戴复古
朝代：宋

麻姑坛上共登临，野客悠然起道心。
丹井汲泉深百尺，星杉声壑到千寻。
青莲花白仙踪远，乌柏叶红秋意深。
何用金槃擘麟脯，山肴浊酒可同斟。
陈孟参陈明子同游麻姑山
作者：戴复古
朝代：宋

麻姑坛上共登临，野客悠然起道心。丹井汲泉深百尺，星杉耸壑到千寻。青莲花白仙踪远，乌桕叶红秋意深。何用金槃擘麟脯，山肴浊酒可同斟。
陈漕领客西园赏海棠
作者：戴复古
朝代：宋

追随玉节赏仙葩，满座风流客更嘉。锦绣有光摇竹影，珍珠无价买春华。猩红滴滴娇含蕊，雪白纷纷老半花。肯对骚坛轻著语，后山诗句已名家。
除夜
作者：戴复古
朝代：宋

扫除茅舍涤尘嚣，一炷清香拜九霄。万物迎春送残腊，一年结局在今宵。生盆火烈轰鸣竹，守岁筳开听颂椒。野客预知农事好，三冬瑞雪未全消。
陪厉寺丞赏芍药
作者：戴复古
朝代：宋

黄堂开宴领佳宾，白鹭青原景一新。寄兴江山擅名胜，折冲樽俎静风尘。酴醾压架垂垂老，芍药翻阶楚楚春。从此庐陵作佳话，平分风月两诗人。
陪厉寺丞赏芍药
作者：戴复古
朝代：宋

黄堂开宴领佳宾，白鹭青原景一新。
寄兴江山擅名胜，折冲樽俎静风尘。
酴醾压架垂垂老，芍药翻阶楚楚春。
爱梅栽竹平生语，吐出清风六月凉。
陪徐渊子使君登白雪楼约各赋一诗必以宋玉石对莫愁村
作者：戴复古
朝代：宋

楼名白雪因词胜，千古江山春雨馀。宋玉遗踪两苍石，莫愁居处一荒墟。风横烟艇客呼渡，水落沙洲人网鱼。借问风流贤太守，孟亭添得野夫无。
雁山总题此山本朝方显
作者：戴复古
朝代：宋

此地古无闻，谁封万石君。山林才整整，来往早纷纷。两派龙湫水，千峰雁荡云。东西十八寺，纪载欠碑文。几山兼几水，更有几烟霞。不立仙人宅，都为释氏家。宾秋多少雁，报晓一双鸦。有此山林胜，如何在海涯。
雁山总题此山本朝方显·其一
作者：戴复古
朝代：宋
体裁：五言律诗

此地古无闻，谁封万石君。山林才整整，来往早纷纷。两派龙湫水，千峰雁荡云。东西十八寺，纪载欠碑文。
雁山总题此山本朝方显·其二
作者：戴复古
朝代：宋

几山兼几水，更有几烟霞。不立仙人宅，都为释氏家。宾秋多少雁，报晓一双鸦。有此山林胜，如何在海涯。
雨后有感
作者：戴复古
朝代：宋

逐日愁闻雨，今朝喜遇晴。
云开山卖状，月出海生明。
天地有常理，古今无限情。
静中观世变，安得见河清。
雪后暖
作者：戴复古
朝代：宋

先腊梅花谢，不冰溪水流。早尝春菜饼，暖卸木终裘。去岁三冬雪，今年百谷秋。此冬无此瑞，又为老农忧。
静寄孟运管招客皆藏春侍郎故人因与花翁孙季
作者：戴复古
朝代：宋

来访藏春宅，因登静寄堂。
异香薰宝鼎，清乐送瑶觞。
穿行过花所，寻梅见海棠。
白头思往事，无语立斜阳。
静寄孟运管招客皆藏春侍郎故人因与花翁孙季蕃话旧有感
作者：戴复古
朝代：宋

来访藏春宅，因登静寄堂。异香薰宝鼎，清乐送瑶觞。穿竹过花所，寻梅见海棠。白头思往事，无语立斜阳。
韩张亭
作者：戴复古
朝代：宋

此地曾栖双凤凰，登高怀古北风凉。忠规万乘龙颜粲，谪过千山鸟道荒。百里隣居天作合，两贤名与日争光。几人缄口贪官职，身在朝廷志已忘。
韩张亭
作者：戴复古
朝代：宋

此地曾栖双凤凰，登高怀古北风凉。忠规万乘龙颜粲，谪遇千山鸟道荒。百里邻居天作合，两贤名与日争光。几人缄口贪官职，身在朝廷志已忘。
频酌淮河水
作者：戴复古
朝代：宋
体裁：古风

有客游濠梁，频酌淮河水。东南水多咸，不如此水美。春风吹绿波，郁郁中原气。莫向北岸汲，中有英雄泪。
题上虞县信芳堂
作者：戴复古
朝代：宋

河阳种桃彭泽柳，岁岁春风夸不朽。何如君种一池莲，开向五月六月天。红妆当暑清无汗，绿叶染风香不断。坐令百里尽清凉，天乃赠君云锦段。此花不可无此堂，主人姓字同芬芳。更看堂后参差竹，醉倚炎空舞寒绿。
题上虞县信芳堂
作者：戴复古
朝代：宋

河阳种桃彭泽柳，岁岁春风誇不朽。何如君种一池莲，开向五月六月天。红妆当暑清无汗，绿叶染风香不断。坐令百里尽清凉，天乃赠君云锦段。此花不可无此堂，主人姓字同芬芳。更看堂后参差竹，醉倚炎空舞寒绿。
题何季涌江亭
作者：戴复古
朝代：宋

胜概何妨近市廛，红尘疏处著三椽。数重青嶂横天末，一道澄江在眼前。海浪浴红朝出日，树林堆碧晚生烟。请君分付堤边石，莫使渔翁来击船。
题何季涌江亭
作者：戴复古
朝代：宋

胜概何妨近市廛，红尘疏处著三椽。数重青嶂横天末，一道澄江在眼前。海浪浴红朝出日，树林堆碧晚生烟。请君分付堤边石，莫使渔翁来系船。
题侄孙岂潜家平远图
作者：戴复古
朝代：宋

好山横远碧，平野带林塘。四望耕桑地，几年云水乡。海天龙上下，秋日鹤翱翔。睹物忽有感，无心住草堂。
题古源棠和尚送青轩
作者：戴复古
朝代：宋
体裁：古风

南山色射窗，北山光照户。道人处其中，冰玉为肺腑。兹山自开辟，荒翳几年所。一朝得主人，荆榛化庭宇。手披风月藏，目极烟霞趣。居然获奇观，人境贺相遇。道人诗更高，不作蔬笋语。朝对北山吟，暮对南山赋。闻说玉堂仙，击节赏佳句。
题周仁甫古香堂二首
作者：戴复古
朝代：宋

一登君子堂，满目是秋光。
桂是月中桂，花非今日春。
题周仁甫古香堂二首
作者：戴复古
朝代：宋

一登君子堂，满目是秋光。桂是月中桂，花非今日香。秋风动窗户，兼闻书传香。种花兼种德，当有折桂郎。
题四祖山荣老月窟
作者：戴复古
朝代：宋

一室虚生白，中作满月形。山中三万户，玉斧新修成。时人指为月，云卧亦强名。似月有圆相，不西沉东升。浮云不能蔽，又无亏与盈。是为大圆镜，由师心地明。一圆走无碍，光芒照八纮。可以破诸暗，可以续祖灯。明秀双峰顶，辉映慧云亭。此镜实无台，请师问老能。
题尹惟晓芙蓉翠羽图
作者：戴复古
朝代：宋

何人妙笔起秋风，吹破枝头烂漫红。翠羽飞来又飞去，一心只在蓼花丛。
题张签判园林
作者：戴复古
朝代：宋

园圃屋东西，从君一杖藜。雨寒花蕊瘦，春重柳丝低。亭馆常留客，轩窗总傍溪。摩挲雪色壁，安得好诗题。
题徐京伯通判北征诗卷
作者：戴复古
朝代：宋

一襟忠谊气，数首北征诗。不许公卿见，徒为箧笥奇。衔枚冲雪夜，击楫誓江时。此志无人共，愁吟两鬓丝。
题徐京伯通判北征诗卷
作者：戴复古
朝代：宋

一襟忠谊气，数首北征诗。，不许公卿见，徒为箧笥奇。衔枚冲雪夜，击楫誓江时。此志无人共，愁吟两鬓丝。
题梅岭云封四绝
作者：戴复古
朝代：宋

东海边来南海边，长亭三百路三千。飘零到此成何事，结得梅花一笑缘。淮南得道岭南行，岭上回头作么生。传得祖师心印了，钵盂何必与人争。凿破青山两壁开，石头路上踏成埃。梅花自与白云笑，几见夷齐出岭来。南迁过岭面无惭，前有东坡后澹庵。儿辈欲知当日事，青山解语水能谈。
题梅岭云封四绝
作者：戴复古
朝代：宋

淮南得道岭南行，岭上回头作麽生。
传得祖师心印了，钵盂何必与人争。
题泉州王梅溪先生祠堂徐竹隐直院谓梅溪古之遗直渡江以来一人而已
作者：戴复古
朝代：宋
体裁：七言律诗

堂堂大节在朝廷，名重当时太华轻。乾道君臣千载遇，先生议论九重惊。人歌黄霸思遗爱，我颂朱云有直声。一瓣清香拜图像，英风凛凛尚如生。
题渝江萧氏园亭
作者：戴复古
朝代：宋

三迳逐高低，旁通桃李蹊。
凉台无六月，钓石俯双溪。
醉欲眠花下，吟来过竹西。
风流黄太史，古壁有留题。
题渝江萧氏园亭
作者：戴复古
朝代：宋

相识虽云晚，相知盖有年。同门好兄弟，华屋带林泉。笑傲一樽酒，登临九月天。客怀秋思豁，万象在吟边。三径逐高低，旁通桃李蹊。凉台无六月，钓石俯双溪。醉欲眠花下，吟来过竹西。风流黄太史，古壁有留题。近市嚣尘远，幽居古意存。诗人常下榻，俗子莫登门。日坐图书府，时开风月樽。野夫因到此，忘却海云村。
题渝江萧氏园亭
作者：戴复古
朝代：宋

近市嚣尘远，山居古意存。
诗人常下榻，俗子莫登门。
日坐图书府，时开风月樽。
野夫因到此，忘却海云村。
题王制机池上千岩奇观
作者：戴复古
朝代：宋

华堂掩映一池清，着此崔巍若化成。胸次玲珑具丘壑，世间仿佛见蓬瀛。碧云堆上千峰立，绿水光中万象生。欲去河阳种桃李，回头又觉宦情轻。
题王制机池上千岩奇观
作者：戴复古
朝代：宋

华堂掩映一池清，著此崔巍若化成。胸次玲珑具丘壑，世间髣髴见蓬瀛。碧云堆上千峰立，绿水光中万象生。欲去河阳种桃李，回头又觉宦情轻。
题申季山所藏李伯时画村田乐图
作者：戴复古
朝代：宋

春秧夏苗秋遂穫，官赋私逋都了却。鸡豚社酒赛丰年，醉唱村歌舞村乐。鼓笛有声无曲谱，布衫颠倒傞傞舞。欲识太平真气象，试看此画有佳趣。管弦声按宫商发，细转柳腰花十八。罗帏绣幕拂香风，九酝葡萄金盏滑。王孙公子巧欢娱，勿将富贵笑田夫。非渠耕稼饱君腹，问有黄金可乐无。
题申季山所藏李伯时画村田乐图
作者：戴复古
朝代：宋

春秧夏苗秋遂获，官赋私逋都了却。鸡豚社酒赛丰年，醉唱村歌舞村乐。鼓笛有声无曲谱，布衫颠倒傞傞舞。欲识太平真气象，试看此画有佳趣。管弦声按宫商发，细转柳腰花十八。罗帏绣幕拂香风，九醖葡萄金盏滑。王孙公子巧欢娱，勿将富贵笑田夫。非渠耕稼饱君腹，问有黄金可乐无。
题萧宰十二咏堂三山两水之亭
作者：戴复古
朝代：宋
体裁：七言律诗

百载园林复故庐，收功全在五车书。一翁二季苏家样，三水两山喻曲居。十二咏成传不朽，三千篇出又何如。年来事事如人意，敢请先生赋遂初。
题蔡中卿青在堂二首
作者：戴复古
朝代：宋

潇潇洒洒屋三间，日日开门见好山。但使青青长在眼，一毫尘俗莫相干。几人富贵不能闲，夜运牙筹日跨鞍。役役一生忙里过，不知屋上有青山。
题蔡中卿青在堂二首·其二
作者：戴复古
朝代：宋

几人富贵不能闲，夜运牙筹日跨鞍。役役一生忙里过，不知屋上有青山。
题赵庶可山台
作者：戴复古
朝代：宋

层台高几许，此即会稽图。一目空秦望，千峰压镜湖。云烟分境界，城郭限廉隅。他日传佳话，兰亭与此俱。天造此一景，趋然阛阓间。坐分台上石，看尽越中山。松月照今古，樵风送往还。只愁轩冕出，闲却白云关。
题赵忠定公雪锦楼诗
作者：戴复古
朝代：宋

九鼎重安国势牢，功名易办谤难逃。手扶日月扫云雾，身向江湖直羽毛。雪锦诗成先谶兆，金滕书启见勤劳。纷纷论定知忠定，不负朝廷两字褒。
题邵武熙春台呈王子文使君
作者：戴复古
朝代：宋
体裁：七言律诗

步到风烟上上头，恍如造物与同游。千山表里重围过，一水中间自在流。近郭楼台隔云见，邻峰钟磬出林幽。风流太守诗无敌，有暇登临共唱酬。
题邹震甫江山伟观
作者：戴复古
朝代：宋

八境横陈淦水滨，异乡谁识倚楼人。江山不越乾坤大，烟雨翻成风月新。十载经营梅屋趣，三间突兀草堂邻。题诗未得惊人句，从此登临莫厌频。
题邹震甫江山伟观
作者：戴复古
朝代：宋

八境横陈淦水滨，异乡谁识倚楼人。江山不越乾坤大，烟雨翻成风月新。十载经营梅屋趣，三间突兀草堂隣。题诗未得惊人句，从此登临莫厌频。
题郑子寿野趣
作者：戴复古
朝代：宋

菜花园圃槿花离，麦满前坡水满池。野花横竿拦鸭过，牧儿携笛倚牛吹。
题郑宁夫玉轩诗卷
作者：戴复古
朝代：宋
体裁：古风

良玉假雕琢，好诗费吟哦。诗句果如玉，沈谢不足多。玉声贵清越，玉色爱纯粹。作诗亦如之，要在工夫至。辨玉先辨石，论诗先论格。诗家体固多，文章有正脉。细观玉轩吟，一生良苦心。雕琢复雕琢，片玉万黄金。
题陈景明梅庐
作者：戴复古
朝代：宋

手栽梅核待成林，慈母当年属望深。梅未成林人已往，空酸孝子一生心。思亲如海渺无涯，观物惊心感岁华。谁见诗人心苦处，年年挥泪看梅花。
题陈毅甫家壁
作者：戴复古
朝代：宋

朱门金叵罗，九酝葡萄春。酌贵不酌贱，酌富不酌贫。君家破茅屋，飘摇河水滨。中有一樽渌，醉尽天下人。
题黄仲文双清亭
作者：戴复古
朝代：宋
体裁：五言律诗

亭下新池好，亭中古意存。欲通溪上路，遂辟竹边门。自昔好宾客，相传到子孙。会看司命鹤，时到种瓜园。
题黄州谢深道国正山庵
作者：戴复古
朝代：宋
体裁：七言绝句

就荒山竹重抽笋，新种池荷晚著花。意象全然似村落，又添茅屋两三家。
风雨无憀中览镜有感作小诗未有断句适两侄孙
作者：戴复古
朝代：宋

览镜忽有感，谁能写我真。崚嶒忍饥面，蹭蹬苦吟身。风叶飘零夜，雨花狼籍春。相过慰牢落，吾族有诗人。
风雨无憀中览镜有感作小诗未有断句适两侄孙携诗卷来
作者：戴复古
朝代：宋

览镜忽有感，谁能写我真。崚嶒忍饥面，蹭蹬苦吟身。风叶飘零夜，雨花狼藉春。相过慰牢落，吾族有诗人。
饮中
作者：戴复古
朝代：宋
体裁：七言律诗

布衣不换锦宫袍，刺骨清寒气自豪。腹有别肠能贮酒，天生左手惯持螯。蝇随骥尾宜千里，鹤在鸡群亦九皋。贤似屈平因独醒，不禁憔悴赋离骚。
饮中达观
作者：戴复古
朝代：宋

人生安分即逍遥，莫向明时叹不遭。赫赫几时还寂寂，闲闲到底胜劳劳。一心似水惟平好，万事如棋不著高。王谢功名有遗恨，争如刘阮醉陶陶。
饮萧和伯家醉登快阁和杨伯子题分明观韵
作者：戴复古
朝代：宋
体裁：五言律诗

醉归萧史宅，快阁倚西东。山敛过云雨，江无起浪风。月行银汉上，人在玉壶中。天眼照尘世，应怜鹤发翁。
高九万见示落星长句赋此答之
作者：戴复古
朝代：宋

天星堕地化为石，老佛占作青莲宫。东来海若献秋水，琼以碧波千万重。云根直下数百丈，时吐光燄惊鱼龙。凤凰群飞拥其后，对面庐阜之诸峰。阴晴风雨多态度，日日举目看不同。高髯能诗复能画，自说此景难形容。且好收拾藏胸中，养成笔力可扛鼎，然后一发妙夺造化功。高髯高髯须貌取，万物升沉元有数。吾闻此石三千年，复化为星上天去。
鹊桥仙
作者：戴复古
朝代：宋
体裁：词

新荷池沼，绿槐庭院。檐前雨声初断。喧喧两部乱蛙鸣，怎得似、啼莺睍睆。风光流转。客游汗漫。莫问鬓丝长短。醒时杯酒醉时歌，算省得、闲愁一半。
鹊桥仙·周子俊过南昌，问讯宋吉甫、黄存之昆仲
作者：戴复古
朝代：宋
体裁：词

西山岩壑，东湖亭馆，尽是经行旧路。别时相见有荷花，还又见、梅花岁暮。宋家兄弟，黄家兄弟，一一烦君传语。相忘不寄一行书，元自有、不相忘处。
鹊桥仙·新荷池沼
作者：戴复古
朝代：宋
体裁：词

新荷池沼，绿槐庭院。檐外雨声初断。喧喧两部乱蛙鸣，怎得似、啼莺睍睆。风光流转。客游汗漫。莫问鬓丝长短。即时杯酒醉时歌，算省得、闲愁一半。
鹊桥仙·西山岩壑
作者：戴复古
朝代：宋
体裁：词

西山岩壑，东湖亭馆，尽是经行旧路。别时方见有荷花，还又见、梅花岁暮。宋家兄弟，黄家兄弟，一一烦君传语。相忘不寄一行书，元自有、不相忘处。
鹊桥仙（周子俊过南昌，问讯宋吉甫、黄存之昆仲）
作者：戴复古
朝代：宋

西山岩壑，东湖亭馆，尽是经行旧路。别时方见有荷花，还又见、梅花岁暮。宋家兄弟，黄家兄弟，一一烦君传语。相忘不寄一行书，元自有、不想忘处。
鹧鸪天·圉圉洋洋各自由
作者：戴复古
朝代：宋
体裁：词

圉圉洋洋各自由。
或行或舞或沈浮。
观鱼未必知鱼乐，政恐清波照白头。
休结纲，莫垂钩。
机心一露使鱼愁。
终知不是池中物，掉尾江湖汗漫游。
鹧鸪天·题赵次山鱼乐堂
作者：戴复古
朝代：宋

圉圉洋洋各自由。或行或舞或沈浮。观鱼未必知鱼乐，政恐清波照白头。休结网，莫垂钩。机心一露使鱼愁。终知不是池中物，掉尾江湖汗漫游。
鹧鸪天（题赵次山鱼乐堂）
作者：戴复古
朝代：宋

圉圉洋洋各自由。或行或舞或沉浮。观鱼未必知鱼乐，政恐清波照白头。
休结纲，莫垂钩。机心一露使鱼愁。终知不是池中物，掉尾江湖汗漫游。
黄州偶成
作者：戴复古
朝代：宋
体裁：七言律诗

雁叫淮南欲雪天，倚楼无味抱愁眠。算从沧海白云际，行到黄州赤壁边。万事忌于怀壮志，一生穷为耸吟肩。鬓间白者休教镊，要使天知老可怜。
黄州栖霞楼即景呈谢深道国正
作者：戴复古
朝代：宋

朝来栏槛倚晴空，暮来烟雨迷飞鸿。白衣苍狗易改变，淡妆浓抹难形容。芦洲渺渺去无极，数点断山横远碧。樊山诸峰立一壁，非烟非雾笼秋色。须臾黑云如泼墨，欲雨不雨不可得。须臾云开见落日，忽展一机云锦出。一态未了一态生，愈变愈奇人莫测。使君把酒索我诗，索诗不得呼画师。要知作诗如作画，人力岂能穷造化。
黄州竹楼呈谢国正
作者：戴复古
朝代：宋

每日黄堂事了时，一心惟恐上楼迟。发挥天地读周易，管领江山歌杜诗。切戒吏来呈簿历，常邀客至共琴棋。风流太守谁其似，半似元之半牧之。
黎明府约寻梅
作者：戴复古
朝代：宋
体裁：七言律诗

霁雪园林粲陆离，九峰山下探梅时。三川风月醉中见，百里襟怀琴上知。老树著花春到早，长街笼烛夜归迟。奚囊一路生光采，中有琴堂唱和诗。
黎明府见示令叔显谟开国墓志求诗为赋三首
作者：戴复古
朝代：宋

巴蜀何多事，贤能见一时。才为花县宰，早受菊坡知。关外科民急，兴元易帅迟。预曾陈利病，人不信蓍龟。虏横干戈密，官清财赋强。饥年无饿莩，乱后有金汤。五郡树佳政，诸公交荐章。忠言动天听，惜去把麾忙。寄家苕霅上，万里故乡愁。未入金门奏，还为玉局游。孤忠徒耿耿，一病竟休休。为国惜人物，凄然老泪流。
黎明府见示令叔显谟开国墓志求诗为赋三首·其一
作者：戴复古
朝代：宋

巴蜀何多事，贤能见一时。才为花县宰，早受菊坡知。关外科民急，兴元易帅迟。预曾陈利病，人不信蓍龟。
一冬无雨雪而有雷
作者：戴復古
朝代：宋
体裁：五言律诗

万物久如渴，三冬一向晴。时无腊雪下，夜有瑞雷鸣。休咎占天意，悲欢见物情。山禽何所感，烂熳作春声。
一冬無雨雪而有雷
作者：戴復古
朝代：宋

萬物久如渴，三冬一向晴。
時無臘雪下，夜有瑞雷鳴。
休咎占天意，悲歡見物情。
山禽何所感，爛熳作春聲。
一相識無辜獲罪
作者：戴復古
朝代：宋

一宿津亭睡不成，愁來物物是離情。
月輪高掛山河影，江浪巧爲風雨聲。
志士失塗爲鬼笑，佳人泣血送君行。
塞翁得馬非爲福，公論如天久自明。
一相识无辜获罪
作者：戴復古
朝代：宋
体裁：七言律诗

一宿津亭睡不成，愁来物物是离情。月轮高挂山河影，江浪巧为风雨声。志士失涂为鬼笑，佳人泣血送君行。塞翁得马非为福，公论如天久自明。
一笑
作者：戴復古
朝代：宋

海曲荒凉地，吟边蹭蹬身。
时危法当隠，年老惯居贫。
俗客苦恋坐，小孙痴弄人。
等闲成一笑，不觉把杯频。
一笑
作者：戴復古
朝代：宋

海曲荒凉地，吟邊蹭蹬身。
時危法當隠，年老慣居貧。
俗客苦戀坐，小孫癡弄人。
等閑成一笑，不覺把杯頻。
一老儒为贵人烧丹丹垂成而走因此失所
作者：戴復古
朝代：宋

道途多险阻，此老欲何之。
命薄丹砂走，天寒白髮悲。
从教达官駡，忍受小儿欺。
月夜双乌鹊，飞鸣绕树枝。
一老儒爲貴人燒丹丹垂成而走因此失所
作者：戴復古
朝代：宋

道途多險阻，此老欲何之。
命薄丹砂走，天寒白髮悲。
從教達官駡，忍受小兒欺。
月夜雙烏鵲，飛鳴繞樹枝。
万安县芙蓉峰
作者：戴復古
朝代：宋

凌空杰阁为谁开，隔岸芙蓉不用栽。
今古相传彩云现，江山曾识大苏来。
酒边歌舞共一笑，客裏登临能几回。
翠浪玉虹从此去，明朝人在鬰孤台。
万安江上
作者：戴復古
朝代：宋

不能成佛不能僊，虚度人间六十年。
镜裏姿容虽老矣，酒边意气尚飘然。
安排玉白花红句，趁办橙黄橘绿天。
无柰秋风动归兴，明朝问讯下江船。
万杉长老秀痴翁见示五言次韵
作者：戴復古
朝代：宋
体裁：五言律诗

了得宗门事，何忧常住贫。听师林下话，是我眼中人。星渚三秋月，庐山万古春。昭陵御书在，岁久莫生尘。
三山林唐傑潘庭堅張農師會于丁巖仲新樓
作者：戴復古
朝代：宋

又携詩卷到南州，塵滿征衫雪滿頭。
桃李春風故園夢，江山落日異鄉愁。
樽前一笑真奇事，坐上諸君盡勝流。
政倚清談洗胸臆，莫教王粲賦登樓。
三山林唐杰潘庭坚张农师会于丁岩仲新楼
作者：戴復古
朝代：宋
体裁：七言律诗

又携诗卷到南州，尘满征衫雪满头。桃李春风故园梦，江山落日异乡愁。樽前一笑真奇事，坐上诸君尽胜流。政倚清谈洗胸臆，莫教王粲赋登楼。
上乔右司
作者：戴復古
朝代：宋
体裁：五言律诗

端笏立朝日，肺肝倾上前。把麾持节处，桃李满淮壖。药石箴时病，蓍龟烛事先。焦头与曲突，为计孰为贤。
上喬右司
作者：戴復古
朝代：宋

端笏立朝日，肺肝傾上前。
把麾持節處，桃李滿淮壖。
藥石箴時病，蓍龜燭事先。
焦頭與曲突，爲計孰爲賢。
上封
作者：戴復古
朝代：宋
体裁：五言律诗

楼台逼霄汉，窗户纳云霓。回顾千岩路，如登万仞梯。泉从山顶出，雪压树头低。高绝无人境，非僧不可栖。
上封
作者：戴復古
朝代：宋

樓臺逼霄漢，窗戶納雲霓。
回顧千巖路，如登萬仞梯。
泉從山頂出，雪壓樹頭低。
高絕無人境，非僧不可棲。
与侄南隠等赓和
作者：戴復古
朝代：宋

梦回啼鸟聒幽櫺，古篆香烟结画屏。
谈麈一挥尘事少，离骚纔读醉魂醒。
闲居便是人间乐，克己何须座右铭。
但了耕桑□门户，我生安分合宁馨。
世事
作者：戴復古
朝代：宋

世事真如夢，人生不肯閑。
利名雙轉轂，今古一凭欄。
春水渡傍渡，夕陽山外山。
吟邊思小范，共把此詩看。
世事
作者：戴復古
朝代：宋
体裁：五言律诗

世事真如梦，人生不肯闲。利名双转毂，今古一凭栏。春水渡傍渡，夕阳山外山。吟边思小范，共把此诗看。
东池
作者：戴復古
朝代：宋

来寻吾祖隠居处，袅袅春风吹酒旗。
手把梅花寄愁绝，东池只是旧东池。
东湖看花呈宋原父
作者：戴復古
朝代：宋
体裁：七言绝句

团团堤路行无极，一株一步杨柳碧。佳人反覆看荷花，自恨鬓边簪不得。
东谷王子文死读其诗文有感
作者：戴復古
朝代：宋
体裁：五言律诗

东谷今何在，骑鲸去渺茫。荆花半零落，岩桂自芬芳。议论波澜阔，文章气脉长。遗编犹可考，何必计存亡。
东轩
作者：戴復古
朝代：宋
体裁：五言律诗

东轩亦潇洒，春晚雨晴时。喜鹊立门限，飞花落砚池。青山解留客，绿竹遍题诗。一点归心动，夜来闻子规。
两山赵仁甫宰临安有武学生张丈相访酒边弄刀舞剑甚可观因成七言县乃钱王故宫九龙十锦皆其地
作者：戴復古
朝代：宋

风流晋宋时人物，花县鸣琴调甚新。
不厌开樽留剑客，仍能下榻待诗人。
九龙池舘空陈迹，十锦山川自好春。
但见清吟度白日，不知佳政最宜民。
严仪卿约李友山高与权酌别
作者：戴復古
朝代：宋
体裁：七言绝句

江天惨澹日凄凉，木未经霜叶未黄。今日楼头一杯酒，明朝行客在谁乡。
中秋李漕冰壶燕集
作者：戴復古
朝代：宋
体裁：七言绝句

把酒冰壶接胜游，今年喜不负中秋。故人心似中秋月，肯为狂夫照白头。
中秋李漕冰壶燕集
作者：戴復古
朝代：宋

诸亭环立一湖湾，区界无多眼界宽。
苍石传为僞刘物，绿波曾浴葛仙丹。
两边堤树四时碧，一片冰壶六月寒。
咫尺云烟接沧海，须知此地有龙蟠。
中秋李漕冰壺燕集
作者：戴復古
朝代：宋

把酒冰壺接勝游，今年喜不負中秋。
故人心似中秋月，肯爲狂夫照白頭。
中秋李漕冰壺燕集
作者：戴復古
朝代：宋

諸亭環立一湖灣，區界無多眼界寬。
蒼石傳爲僞劉物，綠波曾浴葛仙丹。
兩邊堤樹四時碧，一片冰壺六月寒。
咫尺雲烟接滄海，須知此地有龍蟠。
临江军新岁呈王幼学监簿
作者：戴復古
朝代：宋
体裁：五言律诗

梦说去年事，诗从昨夜吟。三杯新岁酒，千里故乡心。人共梅花老，愁连江水深。家书忽在眼，一纸直千金。
临江小泊
作者：戴復古
朝代：宋
体裁：五言律诗

舣舟杨柳下，一笑上茶楼。适与胡僧遇，非因越女留。云行山自在，沙合水分流。独酌临清泚，知心是白鸥。
为客
作者：戴復古
朝代：宋

琴剑长为客，诗书欠策勋。
老来临镜懒，愁裏把杯勤。
北鴈寒离塞，秋鹰健拂云。
物情能奋发，人不解超群。
为石云悼鹤
作者：戴復古
朝代：宋

瘗鹤有故事，花边结小茔。
不登千岁寿，无復九皋鸣。
问汝缘何死，主翁无限情。
最令人忆处，侧耳听松声。
久客还乡
作者：戴復古
朝代：宋
体裁：七言律诗

短檐纱帽旧麻衣，铁杖扶衰步履迟。老去分为无用物，客游谁道有归时。丰年村落家家酒，秋日楼台处处诗。生长此方真乐土，江淮百姓政流离。
久客還鄉
作者：戴復古
朝代：宋

短簷紗帽舊麻衣，鐵杖扶衰步履遲。
老去分爲無用物，客游誰道有歸時。
豐年村落家家酒，秋日樓臺處處詩。
生長此方真樂土，江淮百姓政流離。
久寓泉南待一故人消息桂隠諸葛如晦謂客舍不可住借一園亭安下即事凡有十首·其一
作者：戴復古
朝代：宋

寄跡小園中，自笑客異鄉。
東家送檳榔，西家送檳榔。
咀嚼唇齒赤，亦能醉我腸。
南人敬愛客，以此當茶湯。
慇懃謝其來，此意不可忘。
久寓泉南待一故人消息桂隠諸葛如晦謂客舍不可住借一園亭安下即事凡有十首·其一〇
作者：戴復古
朝代：宋

寄跡小園中，倒指五十日。
既得故人書，南游吾事畢。
再拜謝主翁，奉還此一室。
雲萍聚復散，欲住住不得。
折柳當馬鞭，明朝有行色。
久寓泉南待一故人消息桂隠諸葛如晦謂客舍不可住借一園亭安下即事凡有十首·其七
作者：戴復古
朝代：宋

寄跡小園中，新晴風日麗。
好鳥竹間鳴，野鶴空中唳。
悠然動詩興，行吟撫松桂。
久客若忘歸，此身笑匏繫。
五月倘未行，尚及食丹荔。
久寓泉南待一故人消息桂隠諸葛如晦謂客舍不可住借一園亭安下即事凡有十首·其三
作者：戴復古
朝代：宋

寄跡小園中，數椽亦瀟灑。
主人既相知，此地可久假。
縣官送月糧，鄰翁供菜把。
咫尺是屠門，亦有賣鮮者。
里巷通往來，欲結雞豚社。
久寓泉南待一故人消息桂隠諸葛如晦謂客舍不可住借一園亭安下即事凡有十首·其九
作者：戴復古
朝代：宋

寄跡小園中，忽有烏衣至。
手中執圓封，州府特遣饋。
羅列滿吾前，禮數頗周緻。
四隣來聚觀，若有流涎意。
呼童急開樽，四隣同一醉。
久寓泉南待一故人消息桂隠諸葛如晦謂客舍不可住借一園亭安下即事凡有十首·其二
作者：戴復古
朝代：宋

寄跡小園中，豈不勝旅舍。
俗事無交加，客身自閑暇。
鄰家有酒沽，杯盤亦可借。
吟侶適相過，新詩堪膾炙。
足以慰我懷，留連日至夜。
久寓泉南待一故人消息桂隠諸葛如晦謂客舍不可住借一園亭安下即事凡有十首·其五
作者：戴復古
朝代：宋

寄跡小園中，一心安淡薄。
每坐竹間亭，不知近城郭。
昨日看花開，今日見花落。
靜中觀物化，妙處在一覺。
委身以順命，無憂亦無樂。
久寓泉南待一故人消息桂隠諸葛如晦謂客舍不可住借一園亭安下即事凡有十首·其八
作者：戴復古
朝代：宋

寄跡小園中，頗欲閟形影。
誰爲饒舌者，太守忽相請。
開心論時務，細語及詩境。
坐中有蠻客，狂言事馳騁。
明日酒醒來，熟思令人癭。
久寓泉南待一故人消息桂隠諸葛如晦謂客舍不可住借一園亭安下即事凡有十首·其六
作者：戴復古
朝代：宋

寄跡小園中，第一薪水便。
逐一炊黄粱，兼得魚蝦賤。
飽飯日無營，遮眼有書卷。
時逢好客來，應接不知倦。
最苦風雨時，有人招夜宴。
久寓泉南待一故人消息桂隠諸葛如晦謂客舍不可住借一園亭安下即事凡有十首·其四
作者：戴復古
朝代：宋

寄跡小園中，餘春接初夏。
問木木成陰，問花花已謝。
黄鸝出幽谷，杜鵑叫長夜。
把酒酌園婆，遠客此稅駕。
有時吟聲高，鬼神莫驚怕。
久寓泉南待一故人消息桂隠诸葛如晦谓客舍不可住借一园亭安下即事凡有十首·其一
作者：戴復古
朝代：宋

寄迹小园中，自笑客异乡。
东家送槟榔，西家送槟榔。
咀嚼唇齿赤，亦能醉我肠。
南人敬爱客，以此当茶汤。
慇懃谢其来，此意不可忘。
久寓泉南待一故人消息桂隠诸葛如晦谓客舍不可住借一园亭安下即事凡有十首·其一〇
作者：戴復古
朝代：宋

寄迹小园中，倒指五十日。
既得故人书，南游吾事毕。
再拜谢主翁，奉还此一室。
云萍聚復散，欲住住不得。
折柳当马鞭，明朝有行色。
久寓泉南待一故人消息桂隠诸葛如晦谓客舍不可住借一园亭安下即事凡有十首·其七
作者：戴復古
朝代：宋

寄迹小园中，新晴风日丽。
好鸟竹间鸣，野鹤空中唳。
悠然动诗兴，行吟抚松桂。
久客若忘归，此身笑匏繫。
五月倘未行，尚及食丹荔。
久寓泉南待一故人消息桂隠诸葛如晦谓客舍不可住借一园亭安下即事凡有十首·其三
作者：戴復古
朝代：宋
体裁：古风

寄迹小园中，数椽亦潇洒。主人既相知，此地可久假。县官送月粮，邻翁供菜把。咫尺是屠门，亦有卖鲜者。里巷通往来，欲结鸡豚社。
久寓泉南待一故人消息桂隠诸葛如晦谓客舍不可住借一园亭安下即事凡有十首·其九
作者：戴復古
朝代：宋

寄迹小园中，忽有乌衣至。
手中执圆封，州府特遣馈。
罗列满吾前，礼数颇周緻。
四隣来聚观，若有流涎意。
呼童急开樽，四隣同一醉。
久寓泉南待一故人消息桂隠诸葛如晦谓客舍不可住借一园亭安下即事凡有十首·其二
作者：戴復古
朝代：宋
体裁：古风

寄迹小园中，岂不胜旅舍。俗事无交加，客身自闲暇。邻家有酒沽，杯盘亦可借。吟侣适相过，新诗堪脍炙。足以慰我怀，留连日至夜。
久寓泉南待一故人消息桂隠诸葛如晦谓客舍不可住借一园亭安下即事凡有十首·其五
作者：戴復古
朝代：宋
体裁：古风

寄迹小园中，一心安淡薄。每坐竹间亭，不知近城郭。昨日看花开，今日见花落。静中观物化，妙处在一觉。委身以顺命，无忧亦无乐。
久寓泉南待一故人消息桂隠诸葛如晦谓客舍不可住借一园亭安下即事凡有十首·其八
作者：戴復古
朝代：宋
体裁：古风

寄迹小园中，颇欲閟形影。谁为饶舌者，太守忽相请。开心论时务，细语及诗境。坐中有蛮客，狂言事驰骋。明日酒醒来，熟思令人瘿。
久寓泉南待一故人消息桂隠诸葛如晦谓客舍不可住借一园亭安下即事凡有十首·其六
作者：戴復古
朝代：宋
体裁：古风

寄迹小园中，第一薪水便。逐一炊黄粱，兼得鱼虾贱。饱饭日无营，遮眼有书卷。时逢好客来，应接不知倦。最苦风雨时，有人招夜宴。
久寓泉南待一故人消息桂隠诸葛如晦谓客舍不可住借一园亭安下即事凡有十首·其四
作者：戴復古
朝代：宋

寄迹小园中，余春接初夏。
问木木成阴，问花花已谢。
黄鹂出幽谷，杜鹃叫长夜。
把酒酌园婆，远客此税驾。
有时吟声高，鬼神莫惊怕。
乌盐角行
作者：戴復古
朝代：宋

凤箫鼍鼓龙鬚笛，夜宴华堂醉春色。
艷歌妙舞荡人心，但有欢娱别无益。
何如村落捲桐吹，能使时人知稼穑。
村南村北声相续，青郊雨后耕黄犊。
一声催得大麦黄，一声唤得新秧绿。
人言此角只儿戏，孰识古人吹角意。
田家作劳多怨咨，故假声音召和气。
吹此角，起东作。
吹此角，田家乐。
此角上与邹子之律同宫商，合钟吕。
形甚朴，声甚古，一吹寒谷生禾黍。
乌聊山登览
作者：戴復古
朝代：宋
体裁：七言律诗

抖擞嚣尘上翠微，旁溪寺上坐题诗。忽闻啼鸟不知处，细看好山无厌时。风扫云烟开远景，人携香火谒丛祠。客来千里登临意，说与时人未必知。
九日
作者：戴復古
朝代：宋

今日知何日，他乡忆故乡。
黄花一杯酒，白髮几重阳。
日晚鸦争宿，天寒鴈叫霜。
客中无此醉，何以敌凄凉。
九日
作者：戴復古
朝代：宋

今日知何日，他鄉憶故鄉。
黄花一杯酒，白髮幾重陽。
日晚鴉爭宿，天寒鴈叫霜。
客中無此醉，何以敵凄凉。
九日
作者：戴復古
朝代：宋

醉來風帽半欹斜，幾度他鄉對菊花。
最苦酒徒星散後，見人兒女倍思家。
九日
作者：戴復古
朝代：宋
体裁：七言绝句

醉来风帽半欹斜，几度他乡对菊花。最苦酒徒星散后，见人儿女倍思家。
九日槠洲舟中
作者：戴復古
朝代：宋

几年重九客他州，少泊槠田古渡头。
人向饮中言我乐，谁知笑裏是吾愁。
黄华可忍抛三径，白髮犹堪柰几秋。
今日登高无处所，一樽携上枕江楼。
九日櫧洲舟中
作者：戴復古
朝代：宋

幾年重九客他州，少泊櫧田古渡頭。
人向飲中言我樂，誰知笑裏是吾愁。
黄華可忍拋三徑，白髮猶堪柰幾秋。
今日登高無處所，一樽携上枕江樓。
九日登裴公亭得无灾可避自登山之句何季皋滕审言为之击节足以成篇
作者：戴復古
朝代：宋
体裁：七言律诗

良辰乐事两相关，不可不求今日閒。有酒能赊堪荐菊，无灾可避自登山。心怀屈贾千年上，身在潇湘八景间。好向樽前开笑口，人生枉自作愁颜。
九日登裴公亭得無災可避自登山之句何季皋滕審言爲之擊節足以成篇
作者：戴復古
朝代：宋

良辰樂事兩相關，不可不求今日閒。
有酒能賒堪薦菊，無災可避自登山。
心懷屈賈千年上，身在瀟湘八景間。
好向樽前開笑口，人生枉自作愁顔。
九月七日江上阻風
作者：戴復古
朝代：宋

艤棹依喬木，扶筇涉淺沙。
雲山多態度，水月兩光華。
白首吟詩客，青帘賣酒家。
明朝風不定，來此醉黄花。
九月七日江上阻风
作者：戴復古
朝代：宋
体裁：五言律诗

舣棹依乔木，扶筇涉浅沙。云山多态度，水月两光华。白首吟诗客，青帘卖酒家。明朝风不定，来此醉黄花。
书事
作者：戴復古
朝代：宋

两揆新当国，三边未解兵。
吾君极勤俭，天下望昇平。
春雨随时下，福星连夜明。
寒儒卜天意，对酒百忧轻。
书事
作者：戴復古
朝代：宋

喜作羊城客，忘为鹤髮翁。
问天求酒量，翻海洗诗穷。
已过西南道，适遭东北风。
扁舟载明月，枉作卖油公。
书事
作者：戴復古
朝代：宋
体裁：七言绝句

打鼓行船未有期，恰如江上阻风时。诗中一段闲公事，幸不妨人吃荔枝。
买归舟篙子请占牌戏成口号
作者：戴復古
朝代：宋
体裁：七言绝句

诈称官职不如休，白板无题又可羞。只写江湖散人号，不然书作醉乡侯。
事机
作者：戴復古
朝代：宋
体裁：五言律诗

天下事机别，朝廷局面新。台官迁不定，年号改何频。黜陟由明主，安危仗老臣。祖宗成宪在，即此是经纶。
事機
作者：戴復古
朝代：宋

天下事機別，朝廷局面新。
臺官遷不定，年號改何頻。
黜陟由明主，安危仗老臣。
祖宗成憲在，即此是經綸。
京口別石龜翁際可
作者：戴復古
朝代：宋

把劍樽前砍地歌，有何留戀此蹉跎。
心期難與俗子道，世事不如人意多。
蓮葉已空猶有藕，菊花雖老不成莎。
扁舟四海五湖上，何處不堪披釣簑。
京口别石龟翁际可
作者：戴復古
朝代：宋

把剑樽前砍地歌，有何留恋此蹉跎。心期难与俗子道，世事不如人意多。莲叶已空犹有藕，菊花虽老不成莎。扁舟四海五湖上，何处不堪披钓簑。
京口喜雨楼落成呈史固叔侍郎
作者：戴復古
朝代：宋

京口画楼三百所，第一新楼名喜雨。
大鹏展翼到中天，化作檐楹不飞去。
一日登临天下奇，华灯照夜万琉璃。
上与星辰共罗列，下映十里莲花池。
泰山为曲海为酿，手挈五湖为瓮盎。
银糟香沸碧瑶春，歌舞当垆多丽人。
使君歌了人皆饮，更赏谷中花似锦。
五兵不用用酒兵，折衝樽俎边尘寝。
兹楼屹作东南美，孰识黄堂命名意。
特将此酒噀为霖，四海九州同一醉。
京口喜雨樓落成呈史固叔侍郎
作者：戴復古
朝代：宋

京口畫樓三百所，第一新樓名喜雨。
大鵬展翼到中天，化作簷楹不飛去。
一日登臨天下奇，華燈照夜萬琉璃。
上與星辰共羅列，下映十里蓮花池。
泰山爲麴海爲釀，手挈五湖爲甕盎。
銀糟香沸碧瑶春，歌舞當壚多麗人。
使君歌了人皆飲，更賞谷中花似錦。
五兵不用用酒兵，折衝樽俎邊塵寢。
茲樓屹作東南美，孰識黄堂命名意。
特將此酒噀爲霖，四海九州同一醉。
京口遇薛野鶴
作者：戴復古
朝代：宋

天下江山第一州，可能無地著詩流。
黄金不愛買官職，白髮猶堪上酒樓。
懊恨牡丹遭雨厄，叮嚀芍藥爲春留。
狂吟有禁風騷歇，語燕啼鶑代唱酬。
京口遇薛野鹤
作者：戴復古
朝代：宋

天下江山第一州，可能无地着诗流。
黄金不爱买官职，白髮犹堪上酒楼。
懊恨牡丹遭雨厄，叮咛芍药为春留。
狂吟有禁风骚歇，语燕啼鶑代唱酬。
人不聊生梅柳早有春意
作者：戴復古
朝代：宋
体裁：五言律诗

岁歉家家窘，时危事事难。出门如有碍，对酒亦无欢。杨柳含春思，梅花耐岁寒。少须天意转，谷熟万民安。
人不聊生梅柳早有春意
作者：戴復古
朝代：宋

歲歉家家窘，時危事事難。
出門如有礙，對酒亦無歡。
楊柳含春思，梅花耐歲寒。
少須天意轉，穀熟萬民安。
人日
作者：戴復古
朝代：宋

自换端平新历日，眼看日月倍光辉。
南州有雪古来少，人日不阴今见稀。
鼓舞万方观德化，转移一世属天机。
朝廷有道吾君圣，办作昇平老布衣。
人日
作者：戴復古
朝代：宋

自換端平新曆日，眼看日月倍光輝。
南州有雪古來少，人日不陰今見稀。
鼓舞萬方觀德化，轉移一世屬天機。
朝廷有道吾君聖，辦作昇平老布衣。
代书寄韩履善右司赵庶可寺簿·其一
作者：戴復古
朝代：宋

懒不修书札，将诗问起居。
升沉元自异，故旧忍相疎。
学术有余用，班行不次除。
功名付公等，世道莫愁予。
代书寄韩履善右司赵庶可寺簿·其三
作者：戴復古
朝代：宋
体裁：五言律诗

闭户生涯薄，忧时念虑长。老犹思汗漫，贫已在膏肓。弱柳饶春色，幽兰抱国香。穷通安我命，一笑且持觞。
代书寄韩履善右司赵庶可寺簿·其二
作者：戴復古
朝代：宋

涉世几三折，行年近八旬。
江湖倦游客，天地苦吟身。
白髮可怜老，青云多故人。
东风虽有力，朽木不逢春。
代人送別
作者：戴復古
朝代：宋

南浦春波碧，東風送客船。
別君楊柳外，揮淚杏花前。
粉壁題詩句，金釵當酒錢。
一聲離岸櫓，心碎楚江邊。
代人送别
作者：戴復古
朝代：宋
体裁：五言律诗

南浦春波碧，东风送客船。别君杨柳外，挥泪杏花前。粉壁题诗句，金钗当酒钱。一声离岸橹，心碎楚江边。
代書寄韓履善右司趙庶可寺簿·其一
作者：戴復古
朝代：宋

懶不脩書札，將詩問起居。
升沉元自異，故舊忍相疎。
學術有餘用，班行不次除。
功名付公等，世道莫愁予。
代書寄韓履善右司趙庶可寺簿·其三
作者：戴復古
朝代：宋

閉戶生涯薄，憂時念慮長。
老猶思汗漫，貧已在膏肓。
弱柳饒春色，幽蘭抱國香。
窮通安我命，一笑且持觴。
代書寄韓履善右司趙庶可寺簿·其二
作者：戴復古
朝代：宋

涉世幾三折，行年近八旬。
江湖倦游客，天地苦吟身。
白髮可憐老，青雲多故人。
東風雖有力，朽木不逢春。
代简答夏肯父
作者：戴復古
朝代：宋

六七十里不为远，百书不如一会面。
之子相期十日间，要与梅花併相见。
代簡答夏肯父
作者：戴復古
朝代：宋

六七十里不爲遠，百書不如一會面。
之子相期十日間，要與梅花併相見。
伏龍山民宋正甫湖山清隠迺唐詩人陳陶故圃曾景建作記俾僕賦詩
作者：戴復古
朝代：宋

故人昔住金華峰，面带雙溪秋水容。
故人今住伏龍山，陳陶故圃茅三間。
千載清風徐孺子，門前共此一湖水。
百花洲上萬垂楊，白鷗群裏歌滄浪。
故人心事孺子高，故人詩句今陳陶。
短衣飯牛不逢堯，何如繡鞍上著錦宮袍。
瓦盆對客酌松醪，何如紫霞觴泛碧葡萄。
豆萁然火度寒宵，何如玉堂夜照金蓮膏。
吟成禿筆寫芭蕉，何如沉香亭北醉揮毫。
再三問君君不對，目送飛鴻楚天外。
細讀山中招隠篇，超然意與烟霞會。
照影湖邊雙鬢皓，此計知之悔不早。
三椽可辦願卜隣，荷鍤相隨種瑶草。
伏龙山民宋正甫湖山清隠乃唐诗人陈陶故圃曾景建作记俾仆赋诗
作者：戴復古
朝代：宋

故人昔住金华峰，面带双溪秋水容。
故人今住伏龙山，陈陶故圃茅三间。
千载清风徐孺子，门前共此一湖水。
百花洲上万垂杨，白鸥群裏歌沧浪。
故人心事孺子高，故人诗句今陈陶。
短衣饭牛不逢尧，何如绣鞍上着锦宫袍。
瓦盆对客酌松醪，何如紫霞觞泛碧葡萄。
豆萁然火度寒宵，何如玉堂夜照金莲膏。
吟成秃笔写芭蕉，何如沉香亭北醉挥毫。
再三问君君不对，目送飞鸿楚天外。
细读山中招隠篇，超然意与烟霞会。
照影湖边双鬓皓，此计知之悔不早。
三椽可办愿卜隣，荷锸相随种瑶草。
会心
作者：戴復古
朝代：宋

我本江湖客，来观鴈荡奇。
脚穿灵运履，口诵贯休诗。
景物与心会，山灵莫我知。
白云迷去路，临水坐多时。
会李择之其父名丙字南仲著丁未录丙申录
作者：戴復古
朝代：宋
体裁：五言律诗

吟边逢李白，谈笑亦风流。相对各青眼，安知有白头。两家穷活计，四海老交游。不负云山约，同登百尺楼。
会稽山中
作者：戴復古
朝代：宋
体裁：古风

晓风吹断花稍雨，青山白云无唾处。岚光滴翠湿人衣，踏碎琼瑶溪上步。人家远近屋参差，半成图画半成诗。若使山中无杜宇，登山临水定忘归。
何季皋司理故人也作詩見相勉意二首·其一
作者：戴復古
朝代：宋

梅花庾嶺外，別是一山川。
那使民無訟，須知獄有冤。
心常存正直，法不尚平反。
于氏緣何事，陰功到子孫。
何季皋司理故人也作詩見相勉意二首·其二
作者：戴復古
朝代：宋

南州通外國，濁海溷清波。
人以廉稱少，官從辟奏多。
持身宜潔白，事上莫依阿。
話別無他語，留心政事科。
何季皋司理故人也作诗见相勉意二首·其一
作者：戴復古
朝代：宋
体裁：五言律诗

梅花庾岭外，别是一山川。那使民无讼，须知狱有冤。心常存正直，法不尚平反。于氏缘何事，阴功到子孙。
何季皋司理故人也作诗见相勉意二首·其二
作者：戴復古
朝代：宋
体裁：五言律诗

南州通外国，浊海溷清波。人以廉称少，官从辟奏多。持身宜洁白，事上莫依阿。话别无他语，留心政事科。
余惠叔訪舊
作者：戴復古
朝代：宋

扁舟訪舊入橫塘，新柳今如舊柳長。
室邇人遥春寂寂，風流雲散事茫茫。
縱題紅葉隨流水，誰弄青梅出短牆。
政是沈郎愁絕處，杜鵑不斷叫斜陽。
余惠叔访旧
作者：戴復古
朝代：宋
体裁：七言律诗

扁舟访旧入横塘，新柳今如旧柳长。室迩人遥春寂寂，风流云散事茫茫。纵题红叶随流水，谁弄青梅出短墙。政是沈郎愁绝处，杜鹃不断叫斜阳。
侄孙亦龙作亭于小山之上□余以野亭名之得诗五首·其一
作者：戴復古
朝代：宋

平地变丘壑，安排若自然。
为山移白石，凿沼贮清泉。
栗里有松竹，兰亭无管絃。
轩裳非我事，在野不妨贤。
侄孙亦龙作亭于小山之上□余以野亭名之得诗五首·其三
作者：戴復古
朝代：宋
体裁：五言律诗

诗礼家声重，田园活计饶。自甘为野客，不愿仕王朝。时为花开眼，谁因米折腰。此心安出处，何日不逍遥。
侄孙亦龙作亭于小山之上□余以野亭名之得诗五首·其二
作者：戴復古
朝代：宋

蔡外有余地，登临作此亭。
心如乔木古，眼共远山清。
社酒谁同醉，村歌自可听。
有时来夜坐，收拾读书萤。
侄孙亦龙作亭于小山之上□余以野亭名之得诗五首·其五
作者：戴復古
朝代：宋

田间四五月，此景看来稀。
翼翼青苗上，双双白鸟飞。
茅茨林下住，簑笠雨中归。
拍岸瓜藤水，不须忧岁饥。
侄孙亦龙作亭于小山之上□余以野亭名之得诗五首·其四
作者：戴復古
朝代：宋

勿谓此亭水，岿然气不群。
静中观变化，闲处立功勋。
水细通岩窦，亭高压海云。
隠居行素志，不负圣明君。
侄孙仲晦亦龙和前诗甚佳其家有林塘之胜兄弟和睦日以奉亲为乐用此韵以美之
作者：戴復古
朝代：宋

有母身长健，无营家自丰。
林塘孝子宅，诗礼古人风。
壠亩秋成后，弟兄和气中。
时闻有佳话，常欲访王戎。
侄孙子渊新居落成二首·其一
作者：戴復古
朝代：宋

结屋邻苍海，开门面翠屏。
堂前萱草绿，寿母鬓丝青。
礼乐陈罇俎，诗书立户庭。
一时勤卜筑，百世享康宁。
侄孙子渊新居落成二首·其二
作者：戴復古
朝代：宋
体裁：五言律诗

一区扬子宅，中有读书堂。早觉儒风好，兼看野趣长。籓篱带花竹，里巷接农桑。安得茅三架，为邻住汝傍。
侄孙子直家有西阁吾有东楼相望秋来景物佳甚
作者：戴復古
朝代：宋
体裁：五言律诗

逼仄人间世，思从造物游。君方倚西阁，吾亦上东楼。挹彼千峰秀，森然万象秋。相看成二老，更有几年留。
侄孙景文多女贺其得雄
作者：戴復古
朝代：宋
体裁：五言律诗

阴极一阳转，君家气数回。试看庭竹上，新有凤雏来。端的传书种，分明是福胎。三朝食牛气，端不类婴孩。
侄孙炳以东野农歌一编来细读足以起予七言有汲水灌花私雨露临池叠石幻溪山草欺兰瘦能香否杏笑梅残柰俗何似此两联皆自出新意自可传世然言语之工又未足多其体格纯正气象和平为可喜余非谀言自有识者因题其卷末以归之
作者：戴復古
朝代：宋
体裁：五言律诗

吾宗有东野，诗律颇留心。不学晚唐体，曾闻大雅音。霜空孤鹤唳，云洞老龙吟。群噪无才思，昏鸦自满林。
侄淑远游不得书
作者：戴復古
朝代：宋
体裁：五言律诗

客梦江湖远，穷居骨肉离。尺书无寄处，中夜不眠时。念尔衣裘薄，满怀风露悲。狂游断消息，深负竹林期。
倚楼
作者：戴復古
朝代：宋

贤愚不同道，用舍要知机。
涉世有臧否，倚楼无是非。
鸦分枯树立，鴈逐断云飞。
朝暮寻常事，何须叹落晖。
倚樓
作者：戴復古
朝代：宋

賢愚不同道，用捨要知機。
涉世有臧否，倚樓無是非。
鴉分枯樹立，鴈逐斷雲飛。
朝暮尋常事，何須歎落暉。
借韵书怀
作者：戴復古
朝代：宋
体裁：五言律诗

虚气撑枯腹，长身到老贫。高吟常骇俗，烂醉若骄人。京洛繁华梦，江湖浩荡春。布衣如雪白，不受庾公尘。
借韵書懷
作者：戴復古
朝代：宋

虛氣撐枯腹，長身到老貧。
高吟常駭俗，爛醉若驕人。
京洛繁華夢，江湖浩蕩春。
布衣如雪白，不受庾公塵。
偶見飛蝶追思舊遊錄之
作者：戴復古
朝代：宋

早被春情誤，渾身著粉衣。
最宜花上見，解向夢中飛。
蜂媵爲游伴，蛛絲設禍機。
滕王小圖畫，一一造精微。
偶见飞蝶追思旧游录之
作者：戴復古
朝代：宋

早被春情误，浑身着粉衣。最宜花上见，解向梦中飞。蜂媵为游伴，蛛丝设祸机。滕王小图画，一一造精微。
僮約
作者：戴復古
朝代：宋

汝在何鄉何姓名，路途凡百愛惺惺。
衣裳脫著勤收管，飲食烹炰貴潔馨。
每遇歇時尋竹所，須教宿處近旗亭。
吾家僮約無多事，辦取小心供使令。
僮约
作者：戴復古
朝代：宋

汝在何乡何姓名，路途凡百爱惺惺。
衣裳脱着勤收管，饮食烹炰贵洁馨。
每遇歇时寻竹所，须教宿处近旗亭。
吾家僮约无多事，办取小心供使令。
儒衣陈其姓工于画牛马鱼一日持六簇为赠以换诗
作者：戴復古
朝代：宋

生绢六幅淡墨图，伊人笔端有造化。
骅骝汗血捉电光，牯牸倦耕眠草下。
陂塘漠漠烟雨后，出水群鱼戏潇洒。
细看物物有生意，不比寻常能画者。
请君就此三景中，挥毫添我作渔翁。
岸头孤石持竿坐，白鹭同居蒲苇丛。
有时寻诗出游衍，款段徐行山路远。
奚奴逐后背锦囊，木杪斜阳鸦噪晚。
有时簑笠过田间，农妇农夫相往还。
手放鉏犂吹短笛，日暮青郊黄犊闲。
王孙贵人不识此，此是吾侬佳绝处。
挂君图画读吾诗，令人懒踏长安路。
儒衣陳其姓工於畫牛馬魚一日持六簇爲贈以換詩
作者：戴復古
朝代：宋

生絹六幅淡墨圖，伊人筆端有造化。
驊騮汗血捉電光，牯牸倦耕眠草下。
陂塘漠漠烟雨後，出水群魚戲瀟洒。
細看物物有生意，不比尋常能畫者。
請君就此三景中，揮毫添我作漁翁。
岸頭孤石持竿坐，白鷺同居蒲葦叢。
有時尋詩出游衍，款段徐行山路遠。
奚奴逐後背錦囊，木杪斜陽鴉噪晚。
有時簑笠過田間，農婦農夫相往還。
手放鉏犂吹短笛，日暮青郊黄犢閑。
王孫貴人不識此，此是吾儂佳絕處。
掛君圖畫讀吾詩，令人懶踏長安路。
元宵雨
作者：戴復古
朝代：宋
体裁：古风

穷人不谋欢，元夜如常时。晴雨均寂寞，蚤与一睡期。朱门粲灯火，歌舞临酒池。酒阑欢不足，九街恣游嬉。前呵惊市人，箫鼓逐后随。片云头上黑，翻得失意归。
元宵雨
作者：戴復古
朝代：宋

窮人不謀歡，元夜如常時。
晴雨均寂寞，蚤與一睡期。
朱門粲燈火，歌舞臨酒池。
酒闌歡不足，九街恣游嬉。
前呵驚市人，簫鼓逐後隨。
片雲頭上黑，翻得失意歸。
元日二首呈永丰刘叔冶知县·其一
作者：戴復古
朝代：宋

焚香拜元日，受岁客他州。
白髮难遮老，新年讳说愁。
无人能访戴，有地足依刘。
桃李争春事，梅花笑未休。
元日二首呈永丰刘叔冶知县·其二
作者：戴復古
朝代：宋
体裁：五言律诗

市近人声杂，窗明雨色开。异乡轻度节，同邸重传杯。不碍狂夫醉，知无贺客来。故园归未得，茅屋想苍苔。
元日二首呈永豐劉叔冶知縣·其一
作者：戴復古
朝代：宋

焚香拜元日，受歲客他州。
白髮難遮老，新年諱說愁。
無人能訪戴，有地足依劉。
桃李爭春事，梅花笑未休。
元日二首呈永豐劉叔冶知縣·其二
作者：戴復古
朝代：宋

市近人聲雜，窗明雨色開。
異鄉輕度節，同邸重傳杯。
不礙狂夫醉，知無賀客來。
故園歸未得，茅屋想蒼苔。
先人东皋子小园七言人多喜之浼秋房楼大卿作大字刻石
作者：戴復古
朝代：宋
体裁：五言律诗

父殁名随泯，诗存世莫传。敢求大手笔，为写小园篇。词翰成双美，光华照九泉。托公垂不朽，镌刻到千年。
先人東皋子小園七言人多喜之浼秋房樓大卿作大字刻石
作者：戴復古
朝代：宋

父歿名隨泯，詩存世莫傳。
敢求大手筆，爲寫小園篇。
詞翰成雙美，光華照九泉。
托公垂不朽，鎸刻到千年。
光泽溪上
作者：戴復古
朝代：宋
体裁：五言律诗

舣棹西岩下，舟人语夜阑。风林无鸟宿，石窟有龙蟠。月色连沙白，滩声入梦寒。晓来新得句，寄与故人看。
光澤溪上
作者：戴復古
朝代：宋

艤棹西巖下，舟人語夜闌。
風林無鳥宿，石窟有龍蟠。
月色連沙白，灘聲入夢寒。
曉來新得句，寄與故人看。
入閩道中
作者：戴復古
朝代：宋

山中寂寞去程賒，莫惜頻頻到酒家。
行李蕭然還不倍，擔頭顛倒插梅花。
入闽道中
作者：戴復古
朝代：宋
体裁：七言绝句

山中寂寞去程赊，莫惜频频到酒家。行李萧然还不倍，担头颠倒插梅花。
兩山趙仁甫宰臨安有武學生張丈相訪酒邊弄刀舞劍甚可觀因成七言縣乃錢王故宮九龍十錦皆其地
作者：戴復古
朝代：宋

風流晉宋時人物，花縣鳴琴調甚新。
不厭開樽留劍客，仍能下榻待詩人。
九龍池舘空陳迹，十錦山川自好春。
但見清吟度白日，不知佳政最宜民。
六月三日聞王鑑除殿前都虞候孟樞除夔路策應大使時制司籍定漁船守江甚急
作者：戴復古
朝代：宋

聞說北風凜，其然其不然。
新除策應使，急點守江船。
設險渾無地，扶危頼有天。
吾皇自神武，北伐美周宣。
六月三日闻王鑑除殿前都虞候孟枢除夔路策应大使时制司籍定渔船守江甚急
作者：戴復古
朝代：宋

闻说北风凛，其然其不然。
新除策应使，急点守江船。
设险浑无地，扶危頼有天。
吾皇自神武，北伐美周宣。
兴国军晚春简吴提干
作者：戴復古
朝代：宋

几夜林间哭杜鹃，东风又作落花天。
青春不觉过三月，白髮谁能满百年。
日射江波光闪闪，天连烟草碧芊芊。
异乡欲作登楼赋，心逐归鸿到海边。
再賦惜別呈李實夫運使
作者：戴復古
朝代：宋

一生飄泊老江湖，今日別公歸故廬。
此去怕無相見日，因風或有寄來書。
雲烟過眼時時變，草樹驚秋夜夜疎。
人物似公能幾輩，不知天下竟何如。
再赋惜别呈李实夫运使
作者：戴復古
朝代：宋

一生飘泊老江湖，今日别公归故庐。
此去怕无相见日，因风或有寄来书。
云烟过眼时时变，草树惊秋夜夜疎。
人物似公能几辈，不知天下竟何如。
冬日移舟入峡避风
作者：戴復古
朝代：宋
体裁：五言律诗

棹入黄芦浦，惊飞白鹭群。霜华浓似雪，水气盛于云。市远炭增价，天寒酒策勋。同舟有佳士，拥被共论文。
冬日移舟入峽避風
作者：戴復古
朝代：宋

棹入黄蘆浦，驚飛白鷺群。
霜華濃似雪，水氣盛於雲。
市遠炭增價，天寒酒策勳。
同舟有佳士，擁被共論文。
冬暖
作者：戴復古
朝代：宋
体裁：五言律诗

天不雨霜雪，朝曦与暮霞。江梅迟腊蕊，岩桂更冬花。地暖宜为客，时难重忆家。楚山当晚眺，归兴逐栖鸦。
冬暖
作者：戴復古
朝代：宋

天不雨霜雪，朝曦與暮霞。
江梅遲臘蕊，巖桂更冬花。
地暖宜爲客，時難重憶家。
楚山當晚眺，歸興逐棲鴉。
冬至
作者：戴復古
朝代：宋
体裁：七言绝句

时光流转寻常事，世故惊心感慨多。一岁休祥在云气，今朝云气果如何。
冬至
作者：戴復古
朝代：宋

時光流轉尋常事，世故驚心感慨多。
一歲休祥在雲氣，今朝雲氣果如何。
凈明
作者：戴復古
朝代：宋
体裁：五言律诗

林峦相掩映，岩谷独玲珑。下置维摩室，上通龙伯宫。灵珠四时雨，秋水一帘风。甚欲观新月，山高脚力穷。
凈明
作者：戴復古
朝代：宋

林巒相掩映，巖谷獨玲瓏。
下置維摩室，上通龍伯宮。
靈珠四時雨，秋水一簾風。
甚欲觀新月，山高脚力窮。
凤凰台
作者：戴復古
朝代：宋
体裁：五言律诗

登临舒老眼，吊古得凄凉。故国自龙虎，高台无凤凰。浮云多改变，乔木见兴亡。往事浑休问，钟山又夕阳。
凤鸣有吉凶
作者：戴復古
朝代：宋
体裁：古风

鹊噪令人喜，鸦噪令人憎。人心自分别，吉凶属禽声。舜时有凤鸣，文王时亦鸣。汉时凤亦鸣，六朝时亦鸣。凤鸣有吉凶，人不子细听。
出閩
作者：戴復古
朝代：宋

千山萬山閩中路，六尺枯藤兩芒屨。
去歲梅花迎我來，今歲梅花送我去。
梅花豈解管送迎，白髮胡爲又南征。
天荒地老終無情，歸去歸兮老石屏。
出闽
作者：戴復古
朝代：宋

千山万山闽中路，六尺枯藤两芒屦。
去岁梅花迎我来，今岁梅花送我去。
梅花岂解管送迎，白髮胡为又南征。
天荒地老终无情，归去归兮老石屏。
刈麥行
作者：戴復古
朝代：宋

腰鎌上壠刈黄雲，東家西家麥滿門。
前村寡婦拾滯穟，饘粥有餘炊餠餌。
我聞淮南麥最多，麥田今歲屯干戈。
飽飯不知征戰苦，生長此方真樂土。
刈麦行
作者：戴復古
朝代：宋

腰鎌上壠刈黄云，东家西家麦满门。
前村寡妇拾滞穟，饘粥有余炊餠饵。
我闻淮南麦最多，麦田今岁屯干戈。
饱饭不知征战苦，生长此方真乐土。
刘兴伯黄希宋苏希亮慧力寺避暑
作者：戴復古
朝代：宋
体裁：五言律诗

何处避炎热，相期过宝坊。万松深处坐，六月午时凉。钟磬出深屋，江山界短墙。醉来归兴懒，留宿赞公房。
刘子及赠瑞桂
作者：戴復古
朝代：宋
体裁：七言绝句

秋光点点明人眼，不比寻常岩桂花。天与刘郎作嘉瑞，枝枝金粟间丹砂。
刘折父为吴子才索赋云山燕居
作者：戴復古
朝代：宋
体裁：古风

燕居适所息，非怀傲世心。白云自舒卷，青山无古今。中有动静机，杳眇谐素襟。以时为出处，怀人抚瑶琴。平生披短褐，时来或华簪。世论倘不合，矢口不如瘖。避影长松下，洗耳清溪浔。慎勿出云外，黄尘三尺深。
初夏
作者：戴復古
朝代：宋

等閑過了一年春，雨後風光夏景新。
試把櫻桃薦杯酒，欲將芍藥贈何人。
初夏
作者：戴復古
朝代：宋
体裁：七言绝句

等闲过了一年春，雨后风光夏景新。试把樱桃荐杯酒，欲将芍药赠何人。
初夏
作者：戴復古
朝代：宋

紅紫光陰不久長，一聲啼鴂靜年芳。
陰陰綠樹黄鸝語，將與人間作夏凉。
初夏
作者：戴復古
朝代：宋
体裁：七言绝句

红紫光阴不久长，一声啼鴂静年芳。阴阴绿树黄鹂语，将与人间作夏凉。
初夏游张园
作者：戴復古
朝代：宋

乳鸭池塘水浅深，熟梅天气半阴晴。东园载酒西园醉，摘尽枇杷一树金。
初夏游張園
作者：戴復古
朝代：宋

乳鴨池塘水淺深，熟梅天氣半陰晴。
東園載酒西園醉，摘盡枇杷一樹金。
別嚴滄浪
作者：戴復古
朝代：宋

三生漢嚴助，筆陣抵千兵。
雅志從南隠，吟詩到北征。
結交疑泛愛，惜別見真情。
來歲春花發，相期在上京。
別後舟中用前韵
作者：戴復古
朝代：宋

出郭風光便不同，轉頭猶恨去匆匆。
維舟別岸鴉啼後，倚柂澄江鴈影中。
向老客懷驚歲月，乍寒天氣轉霜風。
冰壺亭上人如玉，謾寄篇詩不暇工。
別李司直蕭小山
作者：戴復古
朝代：宋

老作五羊客，時從二妙游。
文星照南斗，吾道欲東周。
合作金閨彥，那爲玉帳留。
嚴徐聞有召，吾亦辦歸舟。
別章泉定庵二老人
作者：戴復古
朝代：宋

臘裏春風轉，塤箎一氣和。
勸翁新歲酒，唱我老人歌。
一世聲名重，四方書問多。
章泉一泓水，思與海同波。
別董叔宏兄弟
作者：戴復古
朝代：宋

年老思家切，交深話別難。
扁舟行且止，尊酒强相寬。
客路歸來晚，人情去後看。
西風吹過鴈，千萬寄平安。
別許季如
作者：戴復古
朝代：宋

久不相逢喜合簪，相從未久又分襟。
扁舟自逐便風去，却恨無情江水深。
別邵武諸故人
作者：戴復古
朝代：宋

白髮亂紛紛，鄉心逐海雲。
此行堪一哭，無復見諸君。
老馬尋歸路，孤鴻戀舊群。
酒闌何處笛，今夜不堪聞。
別鍾子洪
作者：戴復古
朝代：宋

識得潮陽鍾子洪，今人可想古人風。
文章有氣吞餘子，天地無情負此翁。
問舍求田非細事，參禪學佛見新功。
欲知別後真消息，莫惜頻書寄海鴻。
别严沧浪
作者：戴復古
朝代：宋

三生汉严助，笔阵抵千兵。
雅志从南隠，吟诗到北征。
结交疑泛爱，惜别见真情。
来岁春花发，相期在上京。